نیوز کلک: چین سے فنڈز لینے کے الزام میں انڈین صحافیوں کے گھروں پر چھاپے

انڈیا کی پولیس نے منگل کی صبح مبینہ طور پر چین سے فنڈ حاصل کرنے کے الزام میں ’نیوز کلک‘ نامی خبر رساں پورٹل سے منسلک مختلف افراد کے گھروں میں چھاپے مارے ہیں۔ دلی اور ممبئی میں پولیس نے صبح چھ بجے کے قریب 35 مقامات پر چھاپے مارے جس کی اطلاعات اس پورٹل سے منسلک صحافیوں نے سوشل میڈیا پر دی۔ چند ہی منٹوں میں سوشل میڈیا اور واٹس ایپ گروپس میں مزید نام نظر آئے، جن میں ایک مورخ اور ایک ’سٹینڈ اپ کامیڈین‘ بھی شامل تھے۔ جن افراد کے گھروں پر چھاپے مارے گئے، ان کے فون اور لیپ ٹاپ ضبط کیے گئے اور چند کو پولیس تھانے میں طلب کیا گیا۔ واضح رہے کہ رواں سال اگست میں امریکی اخبار نیو یارک ٹائمز نے ایک امریکی کروڑ پتی نویل رائے سنگھم کے چین سے تعلقات پر تحقیقات شائع کیں جن میں یہ الزام لگایا تھا کہ وہ ’چینی پروپیگنڈا پھیلانے میں مدد کرتے ہیں۔‘ ان پر یہ بھی الزام تھا کہ انھوں نے نیوز کلک پورٹل کو بھی فنڈز بھی فراہم کیے تھے۔ تفتیشی ایجنسیوں کا مبینہ طور پر الزام تھا کہ نیوز پورٹل کو چین سے منسلک اداروں سے تقریباً 38 کروڑ روپے کی رقم ملی تاہم دلی ہائی کورٹ نے نیوز کلک کے پروموٹرز کو گرفتاری سے تحفظ دیا تھا اور یہ معاملہ فی الحال عدالت میں زیر سماعت ہے۔ نیوز کلک کے ایڈیٹر کو بھی دہلی پولیس کے سپیشل سیل کے دفتر لے جایا گیا ہے جبکہ جن دیگر افراد کے گھروں پر چھاپے مارے گئے ان میں مورخ، سماجی کارکن اور فلم ساز سہیل ہاشمی بھی شامل ہیں جو دلی کی تاریخ پر ایک دہائی سے کام کر رہے ہیں۔ سہیل ہاشمی کی بہن اور سماجی کارکن شبنم ہاشمی نے اعلان کیا کہ پولیس صبح چھ بجے کے قریب ان کے بھائی کے گھر پہنچی۔ انھوں نے مزید کہا کہ ان کے بھائی ان افراد میں سے ایک ہیں جن پر ’دلی پولیس کے سپیشل سیل نے آج صبح چھاپہ مارا۔‘ پریس کلب آف انڈیا نے پولیس کے ان چھاپوں پر گہری تشویش کا اظہار کرتے ہوئے ایک بیان میں کہا ہے کہ ’ہم پیشرفت کی نگرانی کر رہے ہیں اور ایک تفصیلی بیان جاری کریں گے۔‘ ’رپورٹرز ود آؤٹ بارڈرز‘ کی سالانہ درجہ بندی کے مطابق انڈیا عالمی پریس فریڈم انڈیکس میں اب تک کی سب سے کم 150 ویں نمبر پر آ گیا ہے۔ گزشتہ سال یہ 140 ویں نمبر پر تھا تاہم انڈین حکومت نے اس رپورٹ کو مسترد کرتے ہوئے اس کے طریقہ کار پر سوال کیا ہے۔ تاہم انڈیا میں چینی مصنوعات کے بائیکاٹ کے مطالبے ہوئے تو چند ماہ بعد انڈیا نے قومی سلامتی کی بنا پر 200 سے زائد چینی ایپس پر پابندی لگا دی۔


’ہر وہ شخص جس کی بچہ دانی ہے عورت نہیں‘: عورت مارچ کا نیا موضوع متنازع کیوں بنا؟

’ہر وہ شخص جس کی بچہ دانی ہے عورت نہیں ہے، اور ہر عورت کی بچہ دانی نہیں ہوتی۔ عورتوں کو بچہ دانی تک محدود کر دینا صنفی امتیاز کے زمرے میں آتا ہے۔‘  ایک اور صارف ثمینہ نے ایکس پر لکھا کہ ’یہ اتنی دل سوز بات ہے کہ وہ لوگ جو معاشرے کے پِسے ہوئے طبقے، جن میں خواتین بھی شامل ہیں، کے لیے کچھ کر سکتے ہیں، وہ کسی اور بات پر دھیان دیے بیٹھے ہیں۔ جس خاص آئیڈیا کی بات عورت مارچ کر رہا ہے اس کو مغربی ممالک میں بھی حمایت حاصل نہیں ہے۔‘  عورت مارچ نے اس پوری بحث پر ایکس پر ہی ایک اور پوسٹ لکھی اور اس میں بتایا کہ ’بچہ دانی رکھنے والے افراد لکھ کر ہم اس بنیادی پدرشاہی سوچ کو چیلنج کرنا چاہتے ہیں جس کے تحت عورت کو صرف بچہ پیدا کرنے کی نظر سے دیکھا جاتا ہے۔‘  انھوں نے کہا کہ ’لوگ اس بات پر غصہ ہو رہے ہیں کہ عورت مارچ نے لکھا ہے کہ جینڈر معاشرے کی جانب سے بنایا گیا ہوا نظام ہے۔ جس کے تحت مخصوص حرکات اور سکنات عورت اور مرد سے منسوب کیے جاتے ہیں۔ اس بات میں کچھ غلط نہیں ہے۔ ہمارے ایسا کہنے میں ہم ان تمام افراد کو اس بحث میں شامل کرنا چاہتے ہیں جو خود کو عورت، مرد، ٹرانسجینڈر سمجھتے ہیں۔ اس میں کنفیوژن کیا ہے؟‘   انھوں نے مہم کا پیغام سمجھاتے ہوئے کہا کہ ’پیپل وِد یوٹرس (یا وہ لوگ جن کی بچہ دانی ہے) ان تمام لوگوں کو اس کیمپین میں شامل کرتا ہے جو اپنے تولیدی حقوق کے لیے لڑ رہے ہیں۔ اس میں ہم کسی طرح کا امتیاز نہیں کر سکتے۔‘  انھوں نے کہا کہ ’آپ کو پہلے سمجھنا ہو گا کہ کیا پاکستان میں عورت اور مرد کے علاوہ دیگر صنف کو قبول بھی کیا جاتا ہے یا نہیں؟ اور اگر نہیں کیا جاتا تو اس صنف کو ماہواری کی بحث میں شامل کرنا کیا صحیح ہے؟ آپ کہیں گے کہ مغرب میں یہ بحث ہوتی ہے۔ وہ ایک آزاد اور خود مختار معاشرہ ہے لیکن وہاں ہر طرح کی جنس کو قبول کیا جاتا ہے۔ ہمارے معاشرے میں ایسا نہیں ہے۔‘  سمیعہ نے کہا کہ ’ایسے الفاظ کا چناؤ کہ ’بچہ دانی رکھنے والے افراد‘ ایسے الفاظ ہیں جو یہاں پر ابھی نہیں سمجھے جائیں گے کیونکہ بائیولوجی کے تحت بچہ دانی عورتوں کی ہوتی ہے۔ایک ایسے معاشرے میں ابہام پیدا کرنا جہاں بنیادی تعلیم بھی بمشکل ہی لوگوں کو نصیب ہوتی ہے، غلط ہے اور اس پر تنقید ہونی چاہیے۔‘


Summary: عمران ریاض کے وکیل میاں اشفاق نے دعویٰ کیا ہے کہ ان کے مؤکل صدمے کا شکار ہیں، ان کی جسمانی اور ذہنی حالت اچھی نہیں ہے  اور وہ صحیح طریقے سے بات بھی نہیں کر پا رہے ہیں۔

عمران ریاض کی واپسی: ’صحتیابی میں 3، 4 ماہ لگ سکتے ہیں، قانونی کارروائی کا فیصلہ اس کے بعد ہو گا‘

عمران ریاض کے وکیل میاں علی اشفاق نے ان کی بازیابی کی تصدیق کی ہے تاہم یہ معمہ اب تک حل نہیں ہو سکا کہ اتنا عرصہ عمران ریاض نے کہاں اور کن حالات میں گزارا۔ پولیس کی جانب سے بھی ابھی تک زیادہ معلومات فراہم نہیں کی گئیں۔ دوسری جانب عمران ریاض کے وکیل میاں علی اشفاق نے بی بی سی سے بات کرتے ہوئے بتایا کہ ان کی عمران ریاض کی بازیابی کے بعد اُن سے ان کی رہائش گاہ پر تین گھنٹے طویل ملاقات ہوئی ہے۔ انھوں نے دعویٰ کیا کہ عمران ریاض کی جسمانی اور ذہنی حالت بہت زیادہ اچھی نہیں ہے۔   ’وہ صدمے کا شکار ہیں اور گذشتہ چار ماہ میں ان کا وزن بھی کافی کم ہوا ہے۔ وہ اس وقت صحیح طرح سے بول بھی نہیں پا رہے ہیں، یہاں تک کہ انھیں بات سمجھانے اور جملہ مکمل کرنے میں بھی دقت کا سامنا ہے۔‘  ان کے وکیل کا کہنا تھا کہ عمران ریاض کے علاج اور ان کی ذہنی صحت کو بہتر بنانے کے لیے وہ ضروری میڈیکل ٹیسٹ کروائیں گے اور ڈاکٹرز سے رجوع کریں گے۔  وہ کیا حالات تھے جن کے تحت عمران ریاض خان گرفتار ہوئے اور پولیس کے بیان کے مطابق ان کی رہائی بھی عمل میں آئی مگر جیل سے قدم نکالتے ہی وہ لاپتہ کیسے ہوئے۔ بی بی سی نے عمران ریاض کے اہلخانہ اور ساتھیوں سے بات کر کے یہ سمجھنے کی کوشش کی تھی۔ جہاں پولیس کے اعلیٰ افسران عمران ریاض کا کوئی بھی سراغ نہ ملنے کا دعویٰ کرتے رہے وہیں ان کے وکیل میاں علی اشفاق ایڈوکیٹ نے بی بی سی سے بات کرتے ہوئے چھ جون کو یہ دعویٰ کیا تھا کہ عمران ریاض پولیس کے ذیلی ادارے کی تحویل میں ہیں اور انھیں امید ہے کہ جلد ہی عمران ریاض کو رہا کر دیا جائے گا۔ میاں علی اشفاق کے مطابق ’ہم سے ٹھوس اور دو ٹوک بات تو نہیں کی جاتی مگر آف دی ریکارڈ یہ بات ہمارے سامنے آ رہی ہے کہ عمران ریاض جلد بازیاب ہوجائیں گے۔‘ صحافی مظہر عباس نے سوشل میڈیا پلیٹ فارم ایکس پر لکھا کہ ’عمران ریاض خان تقریباً 140 دن بعد گھر واپس پہنچ گئے ہیں۔ میں ان کے لیے نیک تمناؤں کا اظہار کرتا ہوں اور پوری طرح سمجھتا ہوں کہ وہ اور ان کے اہلخانہ کس قسم کے صدمے سے گزرے ہوں گے۔ ایک صحافی کا لاپتہ یا قتل ہونا دوسرے صحافیوں کے لیے پیغام ہے۔‘ صحافی مہر تارڑ نے لکھا کہ ’گذشتہ چار ماہ کے دوران وہ کس اذیت سے گزرے ہیں یہ وہ، ان کے اغوا کار اور تشدد کرنے والے ہی جانتے ہیں۔ صرف وقت، ان کے اہلخانہ کی محبت اور ان کے چاہنے والوں کی دعائیں ہی ان کا زخم بھریں گی۔ اللہ عمران ریاض خان کو حفاظت میں رکھے۔‘


Summary: گذشتہ ہفتے انڈیا میں ہونے والی جی 20 کانفرنس کے دوران پر نریندر مودی اور جسٹن ٹروڈو کے درمیان مبینہ طور پر گرما گرم بات چیت ہوئی جس کے بعد کینیڈا نے انڈیا کے ساتھ باہمی تجارتی معاہدے پر پہلے سے جاری بات چیت کا عمل معطل کر دیا ہے۔ کیا سکھ علیحدگی پسند تحریک ’خالصتان‘ کی وجہ سے انڈیا اور کینیڈا کے تعلقات کشیدہ ہو رہے ہیں؟

خالصتانی رہنماؤں کے پراسرار قتل، تجارتی معاہدے پر ’جھٹکا‘: کینیڈا اور انڈیا کے تعلقات میں کشیدگی عروج پر کیوں پہنچ رہی ہے؟

گذشتہ ہفتے جی 20 سربراہی اجلاس میں شرکت کے لیے انڈیا آنے والے کینیڈا کے وزیر اعظم جسٹن ٹروڈو اپنے نجی طیارے کی خرابی کے باعث اس اجلاس کے ختم ہونے کے بعد دو دن تک انڈیا میں ہی پھنسے رہے تھے۔ تاہم اُن کے کینیڈا پہنچنے کے فوراً بعد یہ خبر آئی کہ کینیڈا نے انڈیا کے ساتھ تجارتی معاہدے پر پہلے سے جاری بات چیت کا عمل معطل کر دیا ہے۔ یاد رہے کہ جی 20 کانفرنس کے دوران انڈین وزیر اعظم نریندر مودی اور کینیڈین وزیر اعظم جسٹن ٹروڈو کے درمیان مبینہ طور پر گرما گرم بات چیت ہوئی۔ نریندر مودی کینیڈا میں سکھ علیحدگی پسندوں کی بڑھتی مقبولیت اور انڈین سفارتکاروں کے خلاف ’تشدد کو ہوا دینے‘ جیسے واقعات پر ناراض تھے۔ جبکہ جسٹن ٹروڈو نے کہا کہ ان معاملات کو ہوا دے کر انڈیا ’کینیڈا کی ملکی سیاست میں مداخلت‘ کا مرتکب ہو رہا ہے۔ درحقیقت سکھ علیحدگی پسند تحریک کی وجہ سے ہی انڈیا اور کینیڈا کے مابین تعلقات خراب ہو رہے ہیں۔ گذشتہ کچھ عرصے سے کینیڈا میں خالصتان کی حامی تنظیموں کی سرگرمیوں کی وجہ سے کینیڈا اور انڈیا کے تعلقات میں تناؤ ہے۔ اس بار بھی جس دن جی 20 کانفرنس کے دوران نئی دہلی میں ٹروڈو اور مودی کی مختصر ملاقات ہوئی، سکھ علیحدگی پسندوں نے کینیڈا کے شہر وینکوور میں انڈین پنجاب کو انڈیا سے الگ کروانے کے لیے ریفرنڈم کروایا۔ انڈیا اور کینیڈا کے تعلقات میں تلخی اس وقت مزید بڑھ گئی جب جی 20 کانفرنس کے دوران انڈین وزیراعظم نریندر مودی نے سکھ علیحدگی پسندوں کی سرگرمیوں پر کُھل کر ناراضگی کا اظہار کیا۔ اس کے بعد ٹروڈو سے بات چیت کے دوران نریندر مودی کی جانب سے کینیڈا میں خالصتان کے حامی عناصر اور تنظیموں کی سرگرمیوں کا معاملہ اٹھایا گیا۔ بی بی سی نے انڈین تھنک ٹینک ’آبزرور ریسرچ فاؤنڈیشن‘ کے نائب صدر اور بین الاقوامی امور کے ماہر ہرش وی پنت سے پوچھا کہ کیا کینیڈا کی طرف سے دو طرفہ آزاد تجارتی معاہدے پر بات چیت کو روکنا انڈیا اور کینیڈا کے تعلقات میں ایک نیا بگاڑ ہے یا صورتحال مزید خراب ہو سکتی ہے؟ انھوں نے کہا کہ ’انڈیا خالصتان کے معاملے پر اپنے خیالات کا اظہار کر رہا تھا اور کاروبار پر بھی بات چیت ہوئی تھی۔ لیکن ٹروڈو کے نئے موقف سے ایسا لگتا ہے کہ وہ خود کو بیک فٹ پر پا رہے ہیں۔ اس لیے وہ انڈیا کے ساتھ کشیدگی پر بھی آواز اٹھا چکے ہیں۔‘ کینیڈا اور انڈیا کے تعلقات میں تلخی کے درمیان، کینیڈا کی حکومت کی طرف سے تجارتی معاہدے پر بات چیت بھی کھٹائی میں پڑتی دکھائی دے رہی ہے۔ تقریباً ایک دہائی کے بعد دونوں ممالک کے درمیان آزاد تجارتی معاہدے پر بات چیت میں پیش رفت ہوئی تھی ۔ اس معاہدے کے حوالے سے دونوں ممالک کے درمیان مذاکرات کے چھ دور ہو چکے ہیں۔


Summary: تک آرنی اور ان کی تنظیم، ’دی فریڈم فنڈ‘، تقریبا آٹھ لاکھ یورو ادا کر چکے ہیں اور 850 افراد کو رہائی دلوا چکے ہیں۔

آٹھ لاکھ یورو میں 850 قیدی: وہ صحافی جو پیسے دیکر جیلوں سے قیدی چھڑواتے ہیں

2021 کا دن تھا۔ آرنی سیمسروٹ اپنی جیب میں 20 ہزار یورو، 60 لاکھ پاکستانی روپے سے زیادہ، کی رقم بھر کر گھر سے نکلے۔ اس میں سے کچھ پیسہ ان کا اپنا تھا اور کچھ انھوں نے ادھار لیا تھا۔ وہ اعتراف کرتے ہیں کہ اس لمحے میں وہ ’گھبراہٹ کا شکار تھے۔‘ اگر کسی پر بھی سزا کے طور پر جرمانہ عائد کیا جاتا تو یہ ضروری نہیں تھا کہ یہ جرمانہ وہ شخص خود ادا کرے۔ اس کمزوری کی مدد سے انھوں نے ایک ایسے قانون کی جانب توجہ مبذول کروانے کی ٹھانی جو ان کے نزدیک سراسر ناانصافی کے مترادف تھا اور جس کی مدد سے جج کسی بھی ایسے شخص کو جیل بھجوا سکتے تھے جو پبلک ٹرانسپورٹ پر بنا ٹکٹ خریدے سوار ہوا ہو۔ اس کے بعد سے اب تک آرنی اور ان کی تنظیم، ’دی فریڈم فنڈ‘، تقریبا آٹھ لاکھ یورو کے جرمانے ادا کر چکے ہیں اور 850 افراد کو رہائی دلوا چکے ہیں۔ اندازوں کے مطابق جرمنی کی جیلوں میں سات ہزار کے قریب ایسے افراد قید ہیں جنھوں نے ٹرین، بس یا ٹریم کے ٹکٹ کے پیسے ادا نہیں کیے۔ ان میں سے زیادہ تر کو جرمانہ ادا کرنے کی سزا ہوئی لیکن ان کے پاس یہ جرمانہ دینے کے لیے پیسے نہیں تھے۔ وہ 50 سالہ کمزور سی خاتون ہیں جو کئی برسوں تک گلیوں میں ففٹی ففٹی نامی ایک میگزین بیچ کر گزارا کرتی رہیں۔ گزشتہ نومبر میں انھیں جیل بھیج دیا گیا جہاں انھوں نے چار ماہ بتائے۔ ان کو دو بار ڈزلڈروف میں بنا ٹکٹ پکڑا گیا تھا۔ وہ بتاتی ہیں کہ ’میں میتھاڈون لے رہی تھی۔ یہ دوائی اس وقت استعمال کی جاتی ہے جب آپ ہیروئن چھوڑنے کی کوشش کرتے ہیں۔ اور آپ کو روزانہ کلینک جانا پڑتا ہے۔‘ گیسا کی سزا تین سال تک معطل رہی لیکن وہ عدالتی شرائط پوری نہیں کر سکیں اور آخرکار ان کو جیل بھجوا دیا گیا۔ واضح رہے کہ ہر وہ شخص جو بنا ٹکٹ لیے سفر کرتا ہے جیل نہیں جاتا۔ ان کو 60 یورو کا جرمانہ ہوتا ہے اور معاملہ ختم کر دیا جاتا ہے۔ آرنی گیسا کی مدد نہیں کر پائے کیوں کہ ان کو جرمانے کی سزا نہیں ہوئی تھی۔ تاہم ان کا ماننا ہے کہ گیسا جیسے لوگوں کو جیل نہیں بھیجنا چاہیے۔ ان کا کہنا ہے کہ جیلوں کے بہت سے گورنر بھی یہ سوچ رکھتے ہیں۔ وہ کہتے ہیں کہ بہت سی جیلوں میں اب خود جیل والے سزایافتہ افراد کو ان کے فنڈ کا فارم تھما دیتے ہیں۔ آرنی کا ماننا ہے کہ 850 افراد کو رہا کروانے سے ان کی تنظیم نے ریاست کے 12 ملین یورو بچائے ہیں جو ان فرد کو جیل میں رکھنے کی قیمت ہوتی۔ ان کے ترجمان کے مطابق ٹکٹ نہ لینے والوں کی وجہ سے انڈسٹری کو سالانہ 300 ملین یورو کا خسارہ ہوتا ہے۔


ایران میں 31 سال قید اور 154 کوڑوں کی سزا پانے والی نرگس محمدی کے لیے امن کا نوبیل انعام

ایران میں قید انسانی حقوق کی کارکن نرگس محمدی نے سنہ 2023 کا امن کا نوبیل انعام جیت لیا ہے۔ اس انعام کا اعلان کرتے ہوئے ناروے کی نویبل کمیٹی کا کہنا تھا کہ 51 سالہ نرگس محمدی کو ان کی جانب سے ایران میں خواتین پر ہونے والے مظالم کے خلاف جدوجہد کرنے پر یہ اعزاز دیا گیا ہے۔ کمیٹی کی چیئرپرسن بیرٹ ریس اینڈرسن کا کہنا تھا کہ انھیں اس جدوجہد کے باعث ’بھاری قیمت‘ چکانی پڑی۔ انھوں نے کہا کہ نرگس محمدی اس وقت ایران میں 31 برس قید کی سزا کاٹ رہی ہیں اور انھیں 154 کوڑوں کی سزا بھی دی گئی ہے۔ اوسلو میں جمعے کو ہونے والی تقریب میں ریس اینڈرسن کا کہنا تھا کہ یہ ایوارڈ نرگس محمدی کو ’ان کی جانب سے ایران کی خواتین پر ہونے والے مظالم کے خلاف جدوجہد کرنے اور انسانی حقوق اور آزادی کو ترویج کرنے پر‘ انھیں یہ ایوارڈ دیا گیا ہے۔ انھوں نے کہا کہ یہ انعام ہزاروں ایرانیوں کی جدوجہد کے اعتراف میں دیا گیا ہے جو گذشتہ ایک سال سے ’ایرانی حکومت کی خواتین کو نشانہ بنانے اور ان کے خلاف امتیاز برتنے والی پالیسوں‘ کے خلاف کر رہے ہیں۔‘ انھوں نے کہا کہ اس تحریک کی سربراہی بھی نرگس محمدی کر رہی تھیں۔   تقریب میں ریس اینڈرسن کا یہ بھی کہنا تھا ایران کو نرگس محمدی کو فوری طور پر جیل سے رہا کرنا چاہیے تاکہ وہ دسمبر میں ہونے والی تقریب میں آ کر اپنا ایوارڈ حاصل کر سکیں۔ ایرانی نژاد برطانوی سماجی کارکن نازنین زاغری ریٹکلف نے تہران کی ایون جیل نرگس محمدی کے ساتھ گزاری تھی، تاہم وہ مارچ 2022 میں رہا کر دی گئی تھیں اور ان کا کہنا تھا کہ وہ اپنی دوست کو انعام ملنے پر خوش ہیں۔ انھوں نے کہا کہ ’مجھے رونا بھی آ رہا ہے۔ انھوں نے ہم سب کے لیے ایون جیل میں بہت کچھ کیا۔ نرگس ایون جیل کے خواتین وارڈ کی خواتین کے لیے ایک ستون اور مثال ہیں کیونکہ انھوں نے خواتین کے حقوق کی خلاف ورزیوں کے خلاف بلا خوف و خطر جدوجہد کی ہے۔ گذشتہ دسمبر انھوں نے جیل سے بی بی سی کو ایون جیل کے حوالے سے انتہائی خوفناک تفصیلات بتائی تھیں جن سے ایرانی خواتین کو گزرنا پڑتا ہے۔ ان میں جنسی اور جسمانی طور پر ہراساں کیا جانا بھی شامل ہے۔ اس دوران ایرانی خواتین کی جانب سے احتجاجاً اپنے ہیڈ سکارف جلائے گئے تھے اور یہ تصاویر دنیا بھر میں مقبول ہوئی تھیں۔ ایرانی حکام کی جانب سے ان مظاہروں پر بھرپور کریک ڈاؤن کیا گیا تھا اور اب یہ تقریباً ختم ہو چکے ہیں۔ نرگس محمدی ڈیفینڈرز آف ہیومن رائٹس سینٹر نامی تنظیم کی نائب سربراہ بھی ہیں۔ گذشتہ برس انھیں بی بی سی کی 100 سب سے زیادہ بااثر خواتین کی فہرست میں شامل کیا گیا تھا۔


Summary: پاکستان میں غیر قانونی طور پر مقیم غیر ملکی شہریوں کو رضا کارانہ طور پر یکم نومبر تک ملک چھوڑنے کی مہلت کے سرکاری اعلان کے بعد افغانستان میں طالبان کی حکومت کے ترجمان ذبیح اللہ مجاہد نے حکومت پاکستان سے اس پالیسی پر نظر ثانی کرنے کی درخواست کی ہے۔

افغان مہاجرین سے سلوک ناقابل قبول، پاکستان پالیسی پر نظر ثانی کرے: ذبیح اللہ مجاہد

پاکستان میں غیر قانونی طور پر مقیم غیر ملکی شہریوں کو رضا کارانہ طور پر یکم نومبر تک ملک چھوڑنے کی مہلت کے سرکاری اعلان کے بعد افغانستان میں طالبان حکومت کے ترجمان ذبیح اللہ مجاہد نے حکومت پاکستان سے اس پالیسی پر نظرثانی کی درخواست کی ہے۔ یاد رہے کہ منگل کو نگران وزیر داخلہ سرفراز بگٹی نے پاکستان میں غیر قانونی طور پر مقیم غیر ملکی شہریوں کو رضا کارانہ طور پر یکم نومبر تک ملک چھوڑنے کی مہلت دیتے ہوئے کہا تھا کہ اگر دیے گئے وقت میں ایسے افراد واپس نہیں جاتے تو قانون نافذ کرنے والے ادارے انھیں ڈی پورٹ کریں گے۔ بدھ کو افغانستان میں طالبان حکومت کے ترجمان کی جانب سے اس اعلان پر ردعمل میں پاکستان میں افغان مہاجرین کے ساتھ سلوک کو ’ناقابل قبول‘ قرار دیتے ہوئے کہا گیا کہ ’پاکستان کے سکیورٹی مسائل میں افغان مہاجرین کا کوئی ہاتھ نہیں۔‘ ذبیح اللہ مجاہد کی جانب سے یہ بیان سامنے آنے سے ایک روز قبل، منگل کے دن، اسلام آباد میں افغانستان کے سفارت خانے کی جانب سے یہ الزام عائد کیا گیا تھا کہ پاکستان کے دارالحکومت اسلام آباد اور اس سے متصل شہر راولپنڈی میں مبینہ طور پر چار افغان شہریوں کی پراسرار حالات میں ہلاکت ہوئی ہے جنھیں پولیس نے گرفتار کیا تھا۔ منگل کو وزارت داخلہ میں وزیراعظم کی زیر صدارت ایپکس کمیٹی اجلاس کے بعد ہنگامی پریس کانفرنس سے خطاب کرتے ہوئے نگران وفاقی وزیر داخلہ سرفراز بگٹی نے کہا تھا کہ پاکستان میں ’غیرقانونی طور پر رہائش پذیر غیرملکی افراد کو ہم نے یکم نومبر تک کی ڈیڈ لائن دی ہے۔‘ پولیس کا کہنا ہے کہ ان میں سے کچھ افراد تو وہ ہیں جن کی پاکستان میں قیام کے لیے درکار قانونی دستاویزات نامکمل تھیں اور وہ بہت عرصے سے ملک میں غیرقانونی طور پر مقیم تھے تاہم بہت سے ایسے افراد بھی ہیں جو افغانستان میں طالبان کی حکومت آنے کے بعد ویزا حاصل کر کے پاکستان پہنچے تھے مگر بعدازاں وہ ویزا کی تجدید نہیں کروا سکے تھے۔ وفاقی دارالحکومت کی پولیس نے جب غیرقانونی طور پر رہنے والے غیر ملکیوں کے خلاف مہم شروع کی تو اس حوالے سے جاری پریس ریلیز میں کہا گیا کہ وزیر داخلہ سرفراز بگٹی کے احکامات کی روشنی میں غیرقانونی طور پر مقیم غیرملکیوں کو ان کے سفارتخانوں کے تعاون سے ان کے ملک واپس بھیجا جائے گا۔ افغانستان میں پاکستان کے سابق قونصل جنرل  ایاز وزیر کا کہنا تھا کہ جس طرح پاکستان میں بسنے والے افغان باشندوں کے خلاف قانون نافذ کرنے والے اداروں کے اہلکار کارروائیاں کرر ہے ہیں اس سے تو ایسا محسوس ہوتا ہے کہ اب حکومت نے ان کو اپنے ملک واپس بھیجنے کا پلان بنا لیا ہے۔


Summary: کچھ برس پہلے تک بنگلہ دیش کو ایک ’معاشی معجزہ‘ قرار دیا جاتا تھا، تاہم آج ہونے والے انتخابات میں ماہرین کے مطابق شیخ حسینہ کی سربراہی میں حکومت کرنے والی جماعت عوامی لیگ اپنی آمرانہ گرفت مضبوط کرنے کے لیے تیار ہے۔

بنگلہ دیش میں الیکشن: ’معاشی معجزہ‘ قرار دیے جانے والا ملک رفتہ رفتہ ’آمریت‘ کی جانب کیسے بڑھ رہا ہے؟

لیکن اتوار کو ہونے والے انتخابات سے یہاں کے پہلے سے ہی ناامید ووٹرز کو زیادہ امیدیں نہیں ہیں۔ ماہرین کے مطابق شیخ حسینہ کی سربراہی میں حکومت کرنے والی جماعت عوامی لیگ آج ہونے والے انتخابات کے ساتھ اپنی آمرانہ گرفت مضبوط کرنے کے لیے تیار ہے۔ جبکہ مرکزی اپوزیشن جماعت بنگلہ دیش نیشنلسٹ پارٹی نے ان انتخابات کا بائیکاٹ کر دیا ہے۔ اس سے پہلے شیخ حسینہ کی حکومت نے اپنے کئی ہزار سیاسی حریفوں اور حامیوں کو گرفتار کیا تھا۔ اس عمل کو انسانی حقوق کی تنظیموں نے تنقید کا نشانہ بنایا تھا اور اسے انتخابات سے پہلے اپوزیشن کو مفلوج کرنے کی کوشش قرار دیا تھا۔ کئی ووٹروں کے نظر میں عوامی لیگ نے الیکشن جیت لیا ہے اور اس وقت کوئی قابل اعتماد اپوزیشن امیدوار نہیں ہے۔ بہت سارے لوگوں کو خطرہ ہے کہ شیخ حسینہ کی تسلسل سے چوتھی حکومت معاشی حالات کو مزید خراب کر سکتی ہے۔ 57 سال کے غیاس کہتے ہیں کہ ان کی معاشی صورتحال اتنی مشکل ہے کہ ان کے گھر میں صرف دو وقت کھانا کھایا جاتا ہے۔ وہ اب مچھلی اور گوشت نہیں خریدتے کیونکہ وہ اب بہت مہنگی ہو گئی ہیں اور ’مسلسل دوسروں کا بچا ہوا کھانا جمع کرتے ہیں اور اس کو ملا کر کچھ پکا کر اپنے نو بچوں کا پیٹ بھرتے ہیں۔‘ کچھ ماہرین کا کہنا ہے کہ بنگہ دیش کا آمریت کی طرف جانا اس کے لیے سب سے بڑے خطروں میں سے ایک ہے جبکہ کچھ سالوں پہلے تک خبروں میں بنگلہ دیش کو ایک ’معاشی معجزہ‘ قرار دیا جاتا تھا۔ ڈھاکہ میں سینٹر فار پالیسی ڈائیلاگ تھنک ٹینک کے ماہر اقتصادیات دیباپریہ بھٹاچاریہ کا کہنا ہے کہ معیشت میں اعتماد کی بحالی اگلی حکومت کے لیے ایک چیلنج ہو گا۔ کام کرنے کے خراب ماحول کے باوجود اس کی ملبوسات کی صنعت نے لاکھوں لوگوں کو غربت سے نکالنے میں مدد کی ہے اور اب یہ ملک کی برآمدات کا تقریباً 80 فیصد حصہ ہے۔ بنگلہ دیش، چین کے بعد دنیا کا دوسرا سب سے بڑا گارمنٹ پروڈیوسر بن گیا ہے۔ بین الاقوامی مالیاتی فنڈ (آئی ایم ایف) نے ایک بار پیش گوئی کی تھی کہ بنگلہ دیش کی مجموعی گھریلو پیداوار سنگاپور اور ہانگ کانگ جیسی ترقی یافتہ معیشتوں سے آگے نکل سکتی ہے تاہم اسی آئی ایم ایف نے 2023 میں بنگلہ دیش کی اب ایک متزلزل معیشت کو سہارا دینے کے لیے 4.7 ارب ڈالر کے قرض کی منظوری دی ہے۔ لیکن ماہرین نے خبردار کیا ہے کہ بنگلہ دیش کے مسائل اتنی آسانی سے حل نہیں ہو سکتے۔ جبکہ بیرونی عوامل نے مسائل میں کردار ادا کیا لیکن بہت سے لوگ محسوس کرتے ہیں کہ پالیسی ساز ان پر توجہ دینے یا ضروری اصلاحات کو نافذ کرنے میں ناکام رہے۔ ٹرانسپیرنسی انٹرنیشنل نے بنگلہ دیش کو دنیا کے 180 ممالک میں سے کرپٹ ترین ممالک کی فہرست میں 12 ویں نمبر پر رکھا ہے۔


Summary: سردیوں کے دوران بجلی کی کھپت میں کمی کے باوجود لوڈ شیڈنگ کے بارے میں شعبۂ توانائی کے بعض ماہرین کا کہنا ہے کہ اس کی ایک وجہ دھند ہے مگر دھند کیسے بجلی کی ترسیل کے نظام کو متاثر کرتی ہے۔

پاکستان میں سردیوں میں بجلی کی لوڈ شیڈنگ کی وجہ دھند یا کچھ اور؟

سردیوں کے دوران بجلی کی کھپت میں کمی کے باوجود لوڈ شیڈنگ کے بارے میں شعبۂ توانائی کے بعض ماہرین کا کہنا ہے کہ اس کی ایک وجہ دھند ہے۔  وزارت توانائی سے ملک میں بجلی کے حالیہ بحران کے بارے میں پوچھا گیا تو ترجمان نے بتایا کہ ملک میں حالیہ لوڈ شیڈنگ کی وجہ ملتان ریجن اور دیگر ڈسکوز کے گرڈ سٹیشن ٹرپ ہونا ہے۔ اسی دوران ہائیڈل جنریشن میں کمی آئی جس سے نظام میں عدم توازن پیدا ہوا۔  توانائی امور کے ماہر راؤ عامر نے اس بات کی تصدیق کی کہ اس وقت ملک میں بجلی بحران کی ایک وجہ دھند ہے اور اس کے ساتھ ہائیڈل پاور کی پیداوار بھی کم ہے۔ پاکستان میں اس وقت سردی کے موسم میں ملک کے بیشتر حصوں میں دھند چھائی ہوئی ہے۔ پنجاب اور بالائی سندھ کے میدانی علاقے اس وقت شدید دھند کی لپیٹ میں ہیں جو نہ صرف ملک میں ٹریفک کے نظام میں خلل ڈال رہی ہے بلکہ اس کی وجہ سے بجلی کا نظام بھی متاثر ہوا ہے۔ مگر دھند کیسے بجلی کی ترسیل کے نظام کو متاثر کرتی ہے، اس کے بارے میں شعبہ توانائی کے ماہر اور پلاننگ کمیشن کے سابق رکن توانائی سید اختر علی نے بتایا کہ دھند میں نمی ہوتی ہے اور جب دھند بہت زیادہ شدید ہو جاتی ہے تو اس نمی کا تناسب بھی بڑھ جاتا ہے۔  نیشنل گرڈ کے کسی ایک حصے میں بجلی کے نظام میں خرابی سے اس کا اثر پورے سسٹم میں جاتا ہے جو لوڈ شیڈنگ کا باعث بنتا ہے۔ انھوں نے کہا پاکستان میں ایک تو ویسے بھی بجلی کی تقسیم کا نظام بوسیدہ ہے اور پھر دھند اس کی فعالیت کو مزید متاثر کرتی ہے۔ وزارت توانائی کے مطابق پاور ڈویژن بجلی کے شارٹ فال کو کم کرنے کی کوشش کر رہا ہے۔ اس کے لیے 800 میگاواٹ بجلی پیدا کرنے کے لیے اور ایل این جی کی کمی سے نمٹنے  کے لیے فرنس آئل کا استعمال کیا جا رہا ہے۔ ’لوڈشیڈنگ سسٹم کی رکاوٹوں کی وجہ سے ہوئی اور سسٹم کو سنبھالنے کی کوششیں جاری ہیں۔‘ کراچی میں بجلی فراہمی کے ادارے کے الیکٹرک کے ترجمان نے ملک کے سب سے بڑے شہر میں بجلی کی فراہمی کے بارے میں کہا شہر میں اس وقت بجلی کی فراہمی مستحکم ہے۔ 71 فیصد فیڈرز پر زیرو لوڈ شیڈنگ ہے اور 29 فیصد پر لوڈ شیدنگ کی وجہ بجلی کی چوری ہے۔  تاہم وزارت توانائی کے مطابق ملک میں نہروں کی بندش کی وجہ سے اس پیداوار میں کمی واقع ہوئی ہے۔ دوسری جانب پاکستان میں درآمدی گیس سے بھی بجلی پیدا کی جاتی ہے جس کی کم دستیابی سے شارٹ فال پیدا ہوا ہے۔


انڈیا کی تیز رفتار ترقی میں ’بھیانک غربت‘: ’گٹر کی صفائی کرتے وقت مرنے والا ہمیشہ دلت ہی کیوں ہوتا ہے؟‘

اس کا آئندہ ہدف دنیا کی تیسری سب سے بڑی معیشت بننا ہے۔ گذشتہ جولائی میں اقوام متحدہ کی جانب سے جاری کی گئی ایک رپورٹ میں بتایا گیا ہے کہ انڈیا نے 2006 سے 2021  تک 15 برس کی مدت میں 41 کروڑ افراد کو غربت کی لکیر سے اوپر لانے میں کامیابی حاصل کی ہے۔ لیکن ان اعداد و شمار کے درمیان تصویر کا ایک دوسرا رخ بھی ہے۔ کئی رپورٹس میں بتایا گیا ہے کہ انڈیا میں اقتصادی ترقی کے ساتھ ساتھ امیری اور غریبی کی خلیچ وسیع ہوتی جا رہی ہے اور دولت کی تقسیم ایک مراعات یافتہ طبقے تک محدود ہو رہی ہے۔ اس سال اپریل میں بین الاقوامی ادارے آکسفیم نے انڈیا میں نابراری پر ایک رپورٹ جاری کی تھی جس میں کہا گیا تھا  کہ ملک کے پانچ فیصد لوگوں کا پورے ملک کی 60 فیصد دولت پر قبضہ ہے۔ اس میں مزید کہا گیا تھا کہ 2012 سے 2021 تک دس برس کی مدت میں جو دولت بنائی گئی اس کا 40 فیصد حصہ آبادی کے صرف ایک فیصد افراد کے حصے میں گیا۔ انڈیا میں دلتوں اور پسماندہ طبقوں کو اقتصادی طور پر اوپر لانے کے لیے تعلیم اور ملازمتوں میں کوٹہ دیا گیا ہے۔ دلچسپ پہلو یہ ہے کہ بہار میں گذشتہ تیس برس سے ایسی سیاسی جماعتوں کی حکومت رہی ہے جو پسماندہ اور نچلی ذاتون کو تعلیم، ملازمت اور معاشی طور پر اوپر لانے کے لیے کام کر رہی تھیں لیکن سروے سے پتہ چلتا ہے کہ تمام کوششوں کے باوجود پسماندہ اور نچلی ذاتوں کے لوگ غربت سے باہر نہیں نکل سکے ہیں۔ ماہرین کا کہنا ہے کہ یہی صورتحال ملک کی کئی دوسری ریاستوں میں بھی ہے۔ رزرویشن (کوٹہ نظام) کے باوجود پسماندہ طبقوں کی وہ ترقی نہیں ہو سکی جس کی توقع کی گئی تھی۔ معروف دانشور اور سیاسی کارکن یوگیندر یادو کہتے ہیں کہ ’تعلیم میں اصلاح کی ضرورت ہے، زمین کی ملکیت مین اصلاح کی ضرورت ہے۔ اگر رزرویشن نہ ہوتا تو دلت اور پسمندہ طبقوں کا جو تھوڑا بہت ٹکڑا دکھائی دیتا ہے وہ بھی نہیں ہوتا۔ رزرویشن ایک دوا کی شکل میں ضروری ہے لیکن یہ اپنے آپ میں ناکافی ہے۔‘ اس کے تحت ملک کے 80 کروڑ لوگوں کومفت اناج دیا جا رہا ہے۔ یوگیندر یادو کہتے ہیں کہ یہ اس لیے ہے کیونکہ ملک میں غربت اور بے روزگاری بڑھی ہے۔ ’حقیقت یہ ہے کہ اس ملک میں گاؤں کی تین چوتھائی اور شہروں کی آدھی آبادی کے لیے پانچ کلو مفت اناج ملنا بھی بہت بڑی بات ہے۔  ’اس سے بہت فرق پڑتا ہے۔ اگر فرق نہ پڑتا تو یہ پانچ ٹریلین ڈالر کی معیشت اور دنیا کی تیسری معیشت بنانے کا دعویٰ کرنے والے لوگ اس سکیم کو پانچ سال کے لیے بڑھانے پر مجبور نہیں ہوتے۔ حقیقت یہ ہے کہ ملک میں غریبی ہے۔


Summary: دنیا کے سب سے امیر خاندانوں میں اس سال سرفہرست آنے والے ابوظہبی کے شاہی خاندان آل نیہان کی مجموعی دولت کی مالیت 305 ارب ڈالرز ہے اور اس نے امریکی سٹور چین وال مارٹ کے مالک والٹن خاندان کو 45 ارب ڈالرز کے فرق سے پیچھے چھوڑ دیا ہے۔

آل نہیان: دنیا کے سب سے امیر اور ابوظہبی کے حکمران خاندان نے اپنی اور خطے کی قسمت کیسے بدلی؟

دنیا کے 25 سب سے امیر خاندانوں میں ابوظہبی کا النہیان خاندان امریکہ کے والٹن خاندان کو پیچھے چھوڑ کر دنیا کا سب سے امیر خاندان بن گیا ہے بلومبرگ کے مطابق سنہ 2023 کے دوران دنیا کے چند امیر خاندانوں کی دولت میں مجموعی طور پر مزید 1.5 ٹریلین ڈالر کا اضافہ ہوا ہے۔ دنیا کے سب سے امیر خاندانوں کی لسٹ میں اس سال سرفہرست آنے والے ابوظہبی کے شاہی خاندان آل نیہان کی مجموعی دولت کی مالیت 305 ارب ڈالرز ہے اور اس نے امریکی سٹور چین وال مارٹ کے مالک والٹن خاندان کو 45 ارب ڈالرز کے فرق سے پیچھے چھوڑ دیا ہے۔  گذشتہ پانچ برس میں پہلی بار کوئی وال مارٹ کے مالک والٹن خاندان کو پیچھے چھوڑ کر دنیا کے امیر ترین خاندانوں کی فہرست میں پہلے نمبر پر آیا ہے۔  آل نیہان نہ صرف متحدہ عرب امارات کی تیل کی دولت سے مالا مال ریاست ابوظہبی کا انتظام سنبھالتا ہے بلکہ یہ دنیا کے مقبول ترین فٹبال کلب مانچسٹر سٹی کا مالک بھی ہے۔  خیال کیا جاتا ہے کہ بلومبرگ کی اس فہرست میں شامل خلیجی خاندانوں کے پاس اصل دولت تخمینوں سے کہیں زیادہ ہے۔   اس سے پہلے ملک کی بیشتر آبادی کے پاس بنیادی سہولیات کی کمی تھی مگر تیل کی دریافت کے فوراً بعد ابوظہبی کے اس وقت کے شاہ شیخ زید بن سلطان النہیان نے ملک کی تقدیر بدلی اور خطے کی تمام امارات کو یکجا کر کے متحدہ عرب امارات کے نام سے ایک ملک بنایا۔  آج ابو ظہبی کا شمار دنیا کے سب سے زیادہ امیر شہروں اور دارالحکومتوں میں ہوتا ہے کچھ عرصہ قبل بی بی سی ساؤنڈ سے بات کرتے ہوئے ابوظہبی سے تعلق رکھنے والے ایک مصنف محمد الفہیم نے بتایا تھا کہ یہ ابوظہبی کے حکمران زید بن سلطان ہی تھے جنھوں نے نہ صرف اپنے خاندان بلکہ اس خطے کی قسمت کو بدل کر رکھ دیا۔  سنہ 1960 کی دہائی کے آخر تک برطانیہ نے جزیرہ نما عرب ممالک میں اپنی کالونیوں سے نکلنا شروع کر دیا تھا۔ ایک صدی قبل انگریز وہاں اس وقت آئے جب کچھ جنگجو قبائلی وہاں سے گزرنے والے مال بردار جہازوں کو لوٹ لیا کرتے تھے۔ ابوظہبی کے اس وقت کے امیر زید بن سلطان النہیان ملک کے پہلے صدر منتخب ہوئے۔ تیل کی دریافت ہو چکی تھی، اور بڑے پیمانے پر معیشت میں سرمایہ کاری کی گئی اور عوامی پیسے کو بڑھانے کا عمل شروع ہوا۔ واضح رہے کہ متحدہ عرب امارات سات آزاد ریاستوں پر مشتمل ہے جن میں ابوظہبی، دوبئی، شارجہ، ام القوین، فجیرہ، عجمان اور راس الخیمہ شامل ہیں۔ ابوظہبی متحدہ عرب امارات ک سب سے بڑی امارت (ریاست) ہے جو کہ قومی سرزمین کے 84 فیصد علاقے پر مشتمل ہے۔


ہماری لڑائی بلوچ لواحقین سے نہیں بلکہ ہمیں مسئلہ ان سے ہے جو خواہ مخواہ ان کے ساتھ کھڑے ہیں: انوار الحق کاکڑ

پاکستان کے نگران وزیراعظم انوارالحق کاکڑ نے مبینہ جبری گمشدگیوں کے خلاف اسلام آباد میں آئے احتجاجیوں کے حوالے سے کیے گئے ایک سوال پر جواب دیتے ہوئے کہا ہے کہ میرا ان لواحقین سے جھگڑا نہیں ہے میرا پورا پاکستان سے گلہ ہے جنھیں بات ہی ابھی تک سمجھ نہیں آئی ہے۔ پاکستان کے نگران وزیراعظم انوارالحق کاکڑ نے مبینہ جبری گمشدگیوں کے خلاف اسلام آباد میں آئے احتجاجیوں کے حوالے سے کیے گئے ایک سوال پر جواب دیتے ہوئے کہا ہے کہ میرا ان لواحقین سے جھگڑا نہیں ہے میرا پورا پاکستان سے گلہ ہے جنھیں بات ہی ابھی تک سمجھ نہیں آئی ہے۔ انوار الحق کاکڑ نے ایک پریس کانفرنس میں پولیس کی جانب سے بلوچ مظاہرین کو پسپا کرنے کی کوشش کے حوالے سے پوچھا گئے سوال پر انتہائی غیر معمولی انداز میں ردِ عمل دیتے ہوئے بلوچوں کی حمایت کرنے والوں کو بھی آڑے ہاتھوں لیا ہے۔ ’میرا ان لواحقین سے جھگڑا نہیں ہے میرا پورا پاکستان سے گلہ ہے جنھیں بات ہی ابھی تک سمجھ نہیں آئی ہے، میرا جعلی ہمدردوں سے مسئلہ ہے۔‘ پی ٹی آئی کے آفیشل ٹوئٹر اکاؤنٹ کی جانب سے شائع کی گئی ایک ٹویٹ میں کہا گیا ہے کہ پی ٹی آئی کے اہم رہنماؤں میں سے تقریباً 90 فیصد کاغذاتِ نامزدگی مسترد کر دیے گئے ہیں۔ پاکستان تحریک انصاف نے اتنی بڑی تعداد میں اپنے امیدواران کے کاغذات نامزدگی مسترد کیے جانے کو انتخابی عمل میں بدترین دھاندلی قرار دیا ہے۔ پی ٹی آئی کے آفیشل ٹوئٹر اکاؤنٹ کی جانب سے شائع کی گئی ایک ٹویٹ میں کہا گیا ہے کہ پی ٹی آئی کے اہم رہنماؤں میں سے تقریباً 90 فیصد کاغذاتِ نامزدگی مسترد کر دیے گئے ہیں۔ اس دعوے کی حوالے سے الیکشن کمیشن سے رابطہ کیا گیا ہے تاہم کوئی جواب موصول نہیں ہوا۔  پی ٹی آئی رہنما اعظم سواتی اور یاسمین راشد کے کاغذاتِ نامزدگی بھی مسترد کر دیے گئے۔ اس کے علاوہ سابق وزیر اور رہنما پی ٹی آئی علی محمد خان کے کاغذاتِ نامزدگی این اے 23 سے مسترد کیے گئے جبکہ سابق سپیکر قومی اسمبلی اسد قیصر کے کاغذاتِ نامزدگی بھی مسترد کر دیے گئے ہیں۔ انھوں نے اپنے ایک بیان میں کہا کہ ’عوام سے کہتا ہوں ہم ڈرے نہیں ہیں آپ لوگوں نے ظلم کا بدلہ ووٹ سے لینا ہے۔‘ بی بی سی سے بات کرتے ہوئے سردار اخترمینگل نے کہا کہ نہ صرف ان کے کاغذات نامزدگی مسترد کیے گئے بلکہ ان کی پارٹی کے بھی متعدد امیدواروں کے کاغذات نامزدگی مسترد کیے گئے ہیں۔ ترجمان پی ٹی آئی کی جانب سے جاری بیان کے مطابق  بیرسٹر گوہر نے کہا ہے کہ کہ ’آج عام انتخابات کی جانب پہلا قدم جنرل نشستوں کے لیے کاغذات نامزدگی کی جانچ پڑتال اپنے اختتام کو پہنچ رہا ہے۔ ملک بھر میں پی ٹی آئی امیدواروں کے خلاف ریاستی مشینری کا بے دریغ استعمال زوروں پر ہے۔‘


علاقائی اثرو رسوخ سے تیل کی پیدوار تک۔۔۔ سعودی عرب اور متحدہ عرب امارات کے تنازعات میں جیت کس کی ہو گی؟

حال ہی میں سامنے آنے والی خبروں میں کہا گیا ہے کہ یمن میں حوثی باغیوں کی جانب سے بحیرۂ احمر سے گزرنے والے بحری جہازوں پر کیے جانے والے حملوں کا مقابلہ کرنے کی امریکی کوششوں کو اس کے خلیجی اتحادیوں، سعودی عرب اور متحدہ عرب امارات کے درمیان اختلافات کی وجہ سے ایک بڑی رکاوٹ کا سامنا ہے۔ متحدہ عرب امارات اور سعودی عرب کے درمیان ہمیشہ سے اقتصادی، سیاسی اور تزویراتی شراکت داری رہی ہے، جو کہ دو خلیجی ہمسایہ ممالک کے محل وقوع اور ان کے ایک جیسے مفادات کا نتیجہ ہے۔ مزید یہ کے دونوں کو خطے میں مشترکہ چیلنجوں کا بھی سامنا ہے جس نے انھیں بہت سے علاقائی اور بین الاقوامی مسائل پر ہم آہنگی رکھنے والے اتحادی بنا رکھا ہے۔ ماہرین  کے خیال میں سعودی عرب نے خلیجی پڑوسی کو ایک اور اقتصادی چیلنج دیا ہے۔ ریاض نے 2021 میں آزاد اقتصادی زونز سے درآمد کی جانے والی اشیا کو دی جانے والی کسٹم مراعات کو منسوخ کرنے کا فیصلہ کیا جسے ماہرین نے متحدہ عرب امارات کی معیشت کے لیے ایک دھچکا سمجھا جو ان علاقوں پر بہت زیادہ انحصار کرتی ہے۔ جیسا کہ یو اے ای سعودی عرب کو سب سے زیادہ اشیا سپلائی کرنے والے ممالک میں سے ایک سمجھا جاتا ہے۔ سوڈان اپنے اہم تزویراتی محل وقوع کی وجہ سے امارات اور سعودی عرب دونوں کے لیے بہت اہمیت رکھتا ہے۔ یہ بحیرہ احمر کے قریب ہے اور اسے مشرق وسطیٰ، افریقہ اور قرونِ افریقہ کے خطے کے درمیان ایک کڑی سمجھا جاتا ہے، اس کے علاوہ قدرتی وسائل سے مالا مال ہے۔ جیسے سونا، چاندی، زنک، لوہا، تانبا، تیل اور قدرتی گیس، اس کے علاوہ زرعی اور مویشی بھی اہم ہیں۔  دونوں خلیجی ممالک نے 2019 میں سابق صدر عمر البشیر کی معزولی کے بعد سے سوڈان میں اہم کردار ادا کیا ہے، کیونکہ ریاض اور ابوظہبی دونوں نے عبوری فوجی کونسل کو امداد کا ایک بڑا پیکج فراہم کیا تھا، اور دونوں ممالک نے انفراسٹرکچر، زراعت اور کان کنی جیسے سوڈانی شعبوں میں برسوں تک سرمایہ کاری بھی کی ہے۔  جبکہ متحدہ عرب امارات نے سوڈانی حکومت کے ساتھ بحیرۂ احمر کے ساحل پر ابو امامہ بندرگاہ کی تعمیر و ترقی اور اس کے انتظام سے متعلق ایک معاہدے پر دستخط بھی کیے ہیں۔  یہ کہا جا سکتا ہے کہ جنگ سوڈان بحیرۂ احمر کے طاس پر کنٹرول کے لیے دونوں ممالک کے درمیان مقابلے کا عکاس تھی، جس کا مطلب ہے کہ سوڈان کے بحران کا حل سعودی عرب اور متحدہ عرب امارات کے درمیان دشمنی کی شدت کو کم کرنے میں مضمر ہے۔


خیبرپختونخوا کا وہ علاقہ جہاں غیر قانونی طور پر پانی سے سونا نکالنے کا کام کیا جاتا ہے

نوشہرہ کے ڈپٹی کمشنر خالد خٹک نے بی بی سی کو بتایا کہ نظام پور میں پچھلے دو سال سے بڑے پیمانے پر دریائے سندھ یا اباسین سے بڑی مشینری کی مدد سے سونا نکالنے کا کام ہو رہا ہے تاہم کسی کو بھی اس کی اجازت نہیں۔ مقامی لوگ کسی نہ کسی طریقے سے اس کاروبار سے وابستہ ہیں تاہم اس حوالے سے جب بحیثیت صحافی آپ کسی سے بات کرتے ہیں تووہ آپ کو کسی سرکاری ادارے کا اہلکار سمجھ کر خاموشی اختیار کر لیتا ہے اور یہی مشورہ دیتا ہے کہ یہ کام غیر قانونی طور پر ہو رہا ہے اور ’بڑے لوگ‘ اس میں ملوث ہیں۔ اُنھوں نے کہا کہ نظام پور کے دوست نے مشورہ دیا کہ آپ کچھ پیسے لا کر دن کے حساب سے لاکھوں روپے کما سکتے ہیں اور اس وجہ سے یہی کام شروع کر دیا لیکن بہت سے مسائل کا سامنا بھی کرنا پڑ رہا ہے۔ خالد خٹک نے بی بی سی کو بتایا کہ نوشہرہ سے گزرنے والے دریائے سندھ اور دریائے کابل سے غیر قانونی طور پر سونا نکالنے کا کام کافی پرانا ہے لیکن سنہ 2022 میں بھاری اور جدید مشینری کا استعمال شروع ہوا اور رواں سال اس میں کافی اضافہ ہوا۔  اُن کے بقول غیر قانونی کام میں ملوث افراد کے خلاف 858 مقدمات درج کیے جا چکے ہیں۔ اُنھوں کہا کہ اب تک 825 افراد گرفتار کیے گئے ہیں جن سے ستر لاکھ روپے جرمانہ وصول کیا گیا۔ اُن کا مزید کہنا تھا کہ 12 ایکسیویٹر، سات گاڑیا ں اور 20 موٹر سائیکلوں سمیت مختلف قسم کے آلات بھی قبضے میں لیے گئے ہیں۔ خالد خٹک کا کہنا ہے کہ اس غیر قانونی دھندے کی روک تھام کے لیے روزانہ کی بنیاد پر کارروائیاں کی جاتی ہیں تاہم اس میں بنیادی ذمہ داری محکمہ معدنیات کی ہے کہ وہ اسے لیز یا آکشن کرانے کے لیے اقدامات کریں تاکہ قومی خزانے کو ہونے والے نقصان کی روک تھام ہو سکے۔ لیکن مذکورہ ادارے کے ایک اعلی عہدیدار نے نام ظاہر نہ کرنے کی شرط پر بتایا کہ ادارہ ضلع نوشہرہ اور ضلع صوابی میں دریا کے پانی سے غیر قانونی سونا نکالنے کے جاری عمل سے واقف ہے تاہم سونے کے موجودہ ذخائر کے حجم اور اس میں ملوث افراد کے بارے میں کوئی اعداد و شمار موجود نہیں۔ اُنھوں نے کہا کہ لیز مالک قانون کے مطابق حکومت کو ٹیکس اور مقامی لوگوں کو مالکانہ حقوق کی مد میں رقم ادا کرے گا تاہم اُنھوں نے یہ الزام مسترد کیا کہ جرگے نے غیر قانونی طور پر دریا سے فائدہ اُٹھانے والوں سے خفیہ معاہدہ کر لیا ہے۔ ڈاکٹر اصغر علی کا کہنا ہے کہ دریائے کابل اور دریائے سندھ سے جو تعمیراتی کام کے لیے ریت و بجری نکالی جاتی ہے تو اُس میں سونے سمیت مختلف قیمتی دھاتوں کے ذرات موجود ہوتے ہیں تاہم اُن کو پانی سے چھان کر الگ کرنے کے لیے کوئی طریقہ کار موجود نہ ہونے کی وجہ سے وہ ضائع ہو جاتے ہیں۔


Summary: کسی بھی چھوٹے کاروبار یا سٹارٹ اپ کے لیے سرمایہ حاصل کرنے کے بعد دوسرا اہم کام ایسی جگہ کا انتخاب ہوتا ہے جہاں بیٹھ کر بزنس چلایا جا سکے۔ روایتی دفاتر تو دنیا بھر میں برسوں سے قائم ہیں مگر اب پاکستان میں ’کو ورکنگ سپیس‘ کا رجحان بڑھ رہا ہے۔ مگر کو ورکنگ سپیس کیا ہے اور یہ روایتی دفاتر کی نسبت چھوٹے بزنسز کے لیے فائدہ مند کیوں ہے؟

’کو ورکنگ سپیس‘ کیا ہے اور پاکستان میں چھوٹے کاروبار ایسی جگہوں کا انتخاب کیوں کر رہے ہیں؟

اگر آپ نے پاکستان کو درپیش معاشی مسائل کے باوجود یہاں کاروبار شروع کرنے کا دلیرانہ فیصلہ کر ہی لیا ہے تو جلد آپ کو یہ احساس ہو جاتا ہے کہ قانونی پیچیدگیوں کے علاوہ کاروبار کے لیے سرمایہ اکٹھا کرنا سب سے بڑا چیلنج ہے۔  کسی بھی چھوٹے کاروبار یا سٹارٹ اپ کے لیے سرمایہ حاصل کرنے کے بعد دوسرا اہم کام ہوتا ہے ایسی جگہ کا انتخاب کرنا جہاں اُن کی ٹیم بیٹھ سکے اور آپریشن چلا سکے۔  روایتی دفاتر تو دنیا بھر میں برسوں سے قائم ہیں مگر گذشتہ ایک دہائی سے ’کو ورکنگ سپیس‘ کا رجحان بڑھ رہا ہے۔  آسان الفاظ میں کو ورکنگ سپیس ایک ایسی جگہ ہے جہاں مختلف بزنس ایک ہی عمارت میں کام کرتے ہیں اور بجلی، انٹرنیٹ اور فرنیچر وغیرہ کو مینیج کرنے کی ذمہ داری کو ورکنگ سپیس چلانے والا اٹھاتا ہے۔  کو ورکنگ سپیس میں کام کرنے والے کاروبار ایک ماہانہ یا سالانہ رقم دے کر آفس کی بہت سی سہولیات سے فائدہ اٹھاتے ہیں۔  کراچی میں ’ورک ہال‘ کے نام سے ایک کو ورکنگ سپیس سے انھوں نے اپنا کاروبار شروع کیا اور آہستہ آہستہ اپنی ٹیم کو بڑھاتے گئے۔ اب ان کی ٹیم 15 لوگوں پر مشتمل ہے۔  حسیب اور فہیم کے مطابق اگر آپ کی کوئی ٹیم نہیں اور اکیلے ہی آپ کاروبار چلا رہے ہیں تو کراچی میں تقریباً 15 ہزار سے 25 ہزار تک آپ کو ایک سیٹ کو ورکنگ سپیس میں مل سکتی ہے۔  کو ورکنگ سپیس کس جگہ واقع ہے؟ کیونکہ پوش علاقوں میں یہی ایک سیٹ خریدنا مہنگا پڑ سکتا ہے۔ اس کے علاوہ سہولیات پر بھی منحصر ہے کہ کو ورکنگ سپیس فراہم کرنے والے آپ سے ماہانہ کتنے پیسے لیں گے۔  کو ورکنگ سپیس کا استعمال کرنے والے فہیم صادق نے بھی اس بات کی تائید کرتے ہوئے کہا کہ ’ہم اکٹھے کھانا کھاتے ہیں، اٹھتے بیٹھتے ہیں تو جو چیلنجز چل رہے ہوتے ہیں کاروبار میں اس پر بات چیت ہو جاتی ہے اور کمیونٹی ایک دوسرے کو مدد کرتی ہے تو یہ بہت بڑا فائدہ ہے۔‘ کورونا کی عالمی وبا نے جہاں بہت سے بزنسز کو بُری طرح متاثر کیا وہیں گھر سے کام کرنے کے رجحان میں بھی بہت اضافہ دیکھنے کو ملا۔  دا ہائیو، کو لیبز اور کک سٹارٹ جیسے معروف پاکستانی کو ورکنگ سپیسز میں نہ صرف چھوٹے کاروبار ہیں بلکہ کئی بڑی کمپنیوں نے بھی ایسی جگہوں کا انتخاب کر رکھا ہے۔  اگر آپ اپنے کاروبار کے لیے کو ورکنگ سپیس کا انتخاب کرنے کے بارے میں سوچ رہے ہیں تو حسیب امین کے مطابق آپ اس بات کا تعین کریں کہ آپ کے کاروبار کی ضروریات کیا کو ورکنگ سپیں میں سرمایہ لگانے سے پوری ہو سکتی ہیں۔  کو ورکنگ سپیس کا انتخاب کرنے سے پہلے اس جگہ سے متعلق بھی تحقیق کریں اور کوشش کریں کہ وہاں پہلے سے کام کرنے والے لوگوں سے سہولیات کے معیار سے متعلق مشورہ لیں۔


Summary: پاکستان میں جعلی کرنسی کے زیر گردش ہونے کا معاملہ ایک مرتبہ پھر اس وقت سرگرم ہوا جب سینیٹ کی قائمہ کمیٹی کے ایک اجلاس کے دوران کمیٹی چیئرمین نے پانج ہزار کا ایک جعلی نوٹ اجلاس میں موجود سٹیٹ بینک آف پاکستان کے ڈپٹی گورنر کے سامنے رکھا گیا۔ مگر کرنسی کے اصلی یا جعلی ہونے کا کیسے پتا لگایا جا سکتا ہے اور اگر کوئی جعلی نوٹ آپ کو تھما دے کو آپ کیا کارروائی کر سکتے ہیں؟

بانی پاکستان کی پوشیدہ تصویر میں چھپے ہندسے۔۔۔ آپ کے بٹوے میں موجود پانچ ہزار کا نوٹ اصلی ہے یا جعلی؟

پاکستان میں سینیٹ کی قائمہ کمیٹی کے اجلاس میں ملک میں زیر گردش پانچ ہزار مالیت کے نوٹوں کا معاملہ اس وقت زیر بحث آیا، جب کمیٹی کے چیئرمین کی جانب سے پانج ہزار کا ایک جعلی نوٹ اجلاس میں موجود سٹیٹ بینک آف پاکستان کے ڈپٹی گورنر کے سامنے رکھا گیا۔  تفصیلات کے مطابق چیئرمین کمیٹی نے سٹیٹ بینک آف پاکستان کو صارفین سے پانچ ہزار کا جعلی نوٹ لے کر اصلی نوٹ دینے کی تجویز دی گئی تاہم ڈپٹی گورنر سٹیٹ بینک کا اس موقع پر کہنا تھا کہ جعلی کرنسی پاکستان نہیں پوری دنیا کا مسئلہ ہے اور ’ڈالر کی جعلی کرنسی بھی چھپ رہی ہے، ایسا کوئی نظام موجود نہیں جس کے باعث جعلی کرنسی کو چھاپنے سے روکا جا سکے۔‘ ڈپٹی گورنر سٹیٹ بینک عنایت حسین کا کہنا تھا کہ خزانہ کمیٹی کو آئندہ اجلاس میں جعلی کرنسی کی سرکولیشن اور جعلی نوٹ چھاپنے پر بریفنگ دیں گے۔ واضح رہے کہ پاکستان کی کرنسی میں پانچ ہزار کا نوٹ سب سے بڑی مالیت کا نوٹ ہے۔ پاکستان میں جعلی کرنسی کے نوٹوں کی شکایات وقتاً فوقتاً ابھرتی رہتی ہیں تاہم پانچ ہزار کے نوٹ کے جعلی ہونے اور اس سے ایک عام فرد کو پہنچنے والا نقصان بہت زیادہ ہوتا ہے۔  پاکستان میں کرنسی نوٹ کے اصلی یا جعلی ہونے کی پہچان کیسے کی جا سکتی ہے، اس کے لیے سٹیٹ بینک نے مختلف گائیڈ لائنز جاری کر رکھی ہیں۔ سٹیٹ بینک آف پاکستان کی جانب سے پانچ ہزار کے نوٹ کے اصلی ہونے کی گائیڈ لائنز تو جاری کی گئی ہیں تاہم کیا ایک عام آدمی اس سے نوٹ کے اصلی یا جعلی ہونے کے بارے میں پتا چلا سکتا ہے؟ سٹیٹ بینک آف پاکستان کے سابق گورنر سلیم رضا نے بی بی سی کو بتایا کہ جعلی نوٹ کاغذ کا ایک ٹکڑا ہے اور ریاست یا اس کا ادارہ جیسے سٹیٹ بینک کسی ایسے شخص کو ازالے کے لیے پیسے نہیں دے سکتا، جسے جعلی نوٹ ملا ہو۔   یاد رہے کہ ڈپٹی گورنر سٹیٹ بینک عنایت حسین نے قائمہ خزانہ کمیٹی کو آئندہ اجلاس میں جعلی کرنسی کی سرکولیشن اور جعلی نوٹ چھاپنے پر بریفنگ کا اعلان کیا۔ اس سلسلے میں راشد مسعود عالم نے بتایا کہ یہ کوئی سیکنڈل نہیں اور پاکستان میں دنیا بھر کی طرح جعلی نوٹ چھپتے ہیں۔  انھوں نے کہا کہ یہ دوسری سماجی برائیوں اور جرائم کی طرح ایک جرم ہے۔ ’کمیٹی اجلاس میں پانچ ہزار کے جعلی نوٹ پر جو کچھ ہوا، اس سے میڈیا میں سنسنی تو پیدا ہوئی تاہم حقیقت یہ ہے سٹیٹ بینک اس سلسلے میں کچھ زیادہ نہیں کر سکتا۔‘ انھوں نے یہ بھی کہا کہ نقلی نوٹ کا تبادلہ جعل سازی کے زمرے میں آتا ہے اور یہ ایک ایسا جرم ہے جس پر ایف آئی اے کارروائی بھی کر سکتا ہے تاہم یہ واضح رہے کہ اس پر کارروائی مشکل سے ہی ہوتی ہے کیونکہ نوٹ لینے والے کو پتا نہیں ہوتا کہ وہ جعلی نوٹ لے رہا ہے۔


Summary: بنگلہ دیش نے گزشتہ 52 برس میں معاشی شعبے میں پاکستان سے بہتر کارکردگی کا مظاہرہ کر کے اپنی بیرونی تجارت کو جہاں ایک جانب بڑھایا تو دوسری جانب وہاں غربت کی شرح میں بھی کمی دیکھی گئی جبکہ خواتین کی معاشی شعبے میں ترقی پاکستان سے زیادہ ہے۔

52 برس بعد پاکستان اور بنگلہ دیش معیشت کے شعبے میں کس مقام پر کھڑے ہیں؟

بنگلہ دیش نے گذشتہ 52 برس میں معاشی شعبے میں پاکستان سے بہتر کارکردگی کا مظاہرہ کر کے اپنی بیرونی تجارت کو جہاں ایک جانب بڑھایا تو دوسری جانب وہاں غربت کی شرح میں بھی کمی دیکھی گئی جبکہ خواتین کی معاشی شعبے میں ترقی پاکستان سے زیادہ ہے۔ پاکستان میں گذشتہ کئی سال سے سیاسی عدم استحکام اور دہشت گردی اور امن و امان کی خراب صورتحال کی وجہ سے ایک جانب صنعتی ترقی کا پہیہ تھم گیا تو دوسری جانب ملک نے بیرونی تجارت، جی ڈی پی گروتھ، فی کس آمدن اور غربت کے شعبے میں کوئی خاص کارکردگی نہیں دکھائی۔  پاکستان اور بنگلہ دیش کی معاشی صورتحال کا 52 برس بعد موازنہ کیا جائے تو بنگلہ دیش کچھ شعبوں میں پاکستان سے کافی آگے نکل چکا ہے جس میں خاص کر گارمنٹس برآمدات کا شعبہ ہے جس میں اس وقت بنگلہ دیش دنیا میں چین کے بعد سب سے برآمدات والا ملک بن چکا ہے۔ دوسری جانب پاکستان کا شمار گارمنٹس ایکسپورٹ کے پہلے پانچ بڑے ممالک میں بھی نہیں ہوتا۔  52 برس بعد پاکستان اور بنگلہ دیش کی معاشی ترقی کے لیے جی ڈی پی، فی کس آمدنی، بیرونی تجارت اور غربت کے شعبوں میں دونوں ملکوں کا موازنہ دونوں ملکوں کے سرکاری اداروں اور عالمی بینک کے جاری کردہ اعداد و شمار پر کیا گیا ہے۔ بنگلہ دیش اور پاکستان کا مالی سال ہر سال پہلی جولائی کو شروع ہوتا ہے اور اگلے سال 30 جون کو ختم ہوتا ہے۔ 52 برس کے بعد 30 جون 2023 میں ختم ہونے والے مالی سال میں اکنامک سروے کے مطابق پاکستان کی معیشت کی شرح نمو ایک فیصد سے بھی کم یعنی 0.29 فیصد رہی۔ دوسری جانب اس مالی سال میں بنگلہ دیش اکنامک ریویو کے مطابق  بنگلہ دیش کی معیشت کی ترقی کی شرح چھ فیصد رہی۔  تاہم یہ واضح رہے کہ بنگلہ دیش کی معاشی ترقی کی رفتار مسسلسل 12-13 سال سے چھ فیصد سے زائد پر ترقی کر رہی ہے جب کہ دوسری جانب پاکستان کی معاشی ترقی گزشتہ 10-12 سال میں تین سے چار فیصد کے درمیان رہی جس میں دو سال تو یہ ایک فیصد سے بھی کم رہی۔  عدیل نے کہا ’سب سے بڑھ کر بنگلہ دیش میں سیاسی استحکام اور امن و امان کی بہتر صورتحال ہے جس کی وجہ سے وہاں معیشت کی گروتھ ممکن ہوئی جبکہ دوسری طرف پاکستان مسلسل تین چار دہائیوں سے سیاسی عدم استحکام اور دہشت گردی اور امن و امان کے مسائل کا شکار ہے جس نے معیشت کو بری طرح بٹھا دیا اور پاکستان میں پالیسیوں میں تسلسل کا فقدان رہا۔‘ دنیا کے دوسرے ملکوں کے علاوہ پاکستان سے بھی بنگلہ دیش میں سرمایہ کاری کی گئی۔ پاکستان میں صوبہ پنجاب سے تعلق رکھنے والے ایک گارمنٹس شعبے کے صنعت فرخ اقبال کا بھی بنگلہ دیش میں کام ہے اور ان کا ایک آفس وہاں کام کر رہا ہے۔


Summary: پاکستان میں ٹیکس جمع کرنے والے حکومتی ادارے فیڈرل بورڈ آف ریونیو کی جانب اعلان کردہ نئی پالیسی کے مطابق ٹیکس گوشوارے جمع نہ کروانے والے شہریوں  کے بجلی و گیس کے کنکشن کاٹے جائیں گے۔ ایسا کس قانون کے تحت ہو گا اور کیا یہ پالیسی ملک میں ٹیکس کلچر کو فروغ دے پائے گی؟

ٹیکس گوشوارے جمع نہ کروانے والے پاکستانیوں کے بجلی، گیس اور موبائل کنکشن کاٹنے کی پالیسی سودمند ثابت ہو گی؟

پاکستان میں ٹیکس جمع کرنے والے حکومتی ادارے فیڈرل بورڈ آف ریونیو (ایف بی آر) کی جانب سے حال ہی میں جاری کی گئی نئی پالیسی کے تحت ملک میں ٹیکس گوشوارے جمع نہ کروانے والوں کے بجلی و گیس کے کنکشن کاٹنے کا اعلان کیا گیا ہے۔ پاکستان میں حکومت کی جانب سے جہاں ٹیکس وصولی کے لیے ہر سال اقدامات اٹھائے جاتے ہیں تو دوسری طرف پاکستان کو مالی امداد اور قرض فراہم کرنے والے عالمی اداروں خاص کر بین الاقوامی مالیاتی فنڈ (آئی ایم ایف) کی جانب سے شہریوں سے زیادہ سے زیادہ ٹیکس جمع کرانے کی شرائط بھی عائد کی جاتی ہیں تاکہ ملک میں بڑھتے ہوئے مالی خسارے پر قابو پایا جا سکے۔ پاکستان میں ٹیکس امور کے شعبے سے وابستہ ماہرین کے مطابق ٹیکس ریٹرن کی لیے ایف بی آر کی جانب سے اختیار کردہ نئی پالیسی بھی آئی ایم ایف کی ہدایات پر ہے تاکہ ملک میں ڈائریکٹ ٹیکسوں کی شرح کو بڑھایا جا سکے تاہم ایف بی آر کی جانب سے اس کی تردید کی گئی ہے اور ادارے کے مطابق یہ ایف بی آر کا اپنا اقدام ہے۔ ایف بی آر کی جانب سے ٹیکس ریٹرنز فائل نہ کرنے والوں کے بجلی اور گیس کے کنکشن منقطع کرنے کا اعلان کیا گیا ہے ٹیکس امور کے ماہر ڈاکٹر اکرام الحق نے اس سلسلے میں بتایا کہ انکم ٹیکس آرڈیننس میں اس سیکشن کے تحت ریٹرنز نہ جمع کرانے پر پہلے نان فائلرز کو نوٹس دیا جائے گا اور ایک مہینے کے بعد جواب نہ جمع کرانے پر اس نان فائلر کے خلاف کارروائی عمل میں لائی جائے گی کہ جس میں اس کے گیس و بجلی کے کنکشن اور موبائل سم بلاک کرنے جسے اقدامات شامل ہو سکتے ہیں۔ انھوں نے کہا ’یہ کام پاکستان میں منفرد ہوا ہے اور یہ شہریوں کے بنیادی حقوق کے بھی متصادم ہے کیونکہ بنیادی انسانی حقوق میں اب صرف سانس لینا ہی نہیں ہے بلکہ ضروریات زندگی کو پورا کرنے کے لیے بجلی و گیس اور دوسری چیزیں ضروری ہیں اور پاکستان میں یہ اس سیکشن کے تحت لوگوں کو ان کے اس بنیادی حق سے محروم کیا جا سکتا ہے۔‘ ایف بی آر کی جانب سے نان فائلرز کے بجلی و گیس کے کنکشن اور موبائل سم بند کرنے کی پالیسی کے نفاذ کے طریقہ کار کے بارے میں ایف بی آر کے ترجمان نے وضاحت کرتے ہوئے بتایا کہ قانون کے تحت نان فائلرز کے یوٹیلٹی کنکشن یعنی گیس و بجلی کے کنکشن اور موبائل سم بلاک ہو سکتی ہے۔ ان کا کہنا تھا کہ ’دنیا میں فائلر ہوتا ہے یا پھر ڈیفالٹر ہوتا ہے تاہم پاکستان میں ایف بی آر نے نان فائلر کی نئی کیٹگری نکال کر ان سے زیادہ ٹیکس تو اکٹھا کر لیا تاہم ملک میں ریٹرن فائل کرنے کے کلچر کو فروغ نہ دے سکا۔‘


معاشی بحران کے باوجود پاکستان سٹاک ایکسچینج میں تیزی کیسے؟ اتنی سرمایہ کاری کون کر رہا ہے؟

پاکستان سٹاک مارکیٹ میں اس وقت تاریخی تیزی کا رجحان جاری ہے اور مسلسل کئی ہفتوں سے سٹاک مارکیٹ میں تیزی کی وجہ سے انڈیکس تقریباً ہر روز ہی ایک نئی حد عبور کر رہا ہے۔  سٹاک مارکیٹ میں تاریخی تیزی کی وجوہات تو پیش کی جا رہیں تاہم یہ تیزی اس وقت جاری ہے جب پاکستانی معیشت مشکلات اور بحرانوں کا شکار ہے۔ ملک کا صنعتی شعبہ جہاں ایک طرف مصائب میں گھرا ہوا ہے تو دوسری جانب ایک عام پاکستانی مہنگائی کی وجہ سے مشکلات کا شکار ہے جس میں تازہ ترین ہفتوں میں گیس اور بجلی کی قیمتوں میں ہونے والا اضافہ ہے۔ سٹاک مارکیٹ انڈیکس میں موجودہ ہفتے میں 4532 پوائنٹس کا اضافہ ہوا جو ریکارڈ ہے لیکن مارکیٹ میں یہ ریکارڈ اضافہ کیا معاشی محرکات کے تحت ہے یا قیاس آرائی پر مبنی ٹریڈنگ کے ذریعے حاصل کیا گیا، اس کے بارے میں مالیاتی امور کی ماہر ثنا توفیق نے بی بی سی کو بتایا کہ اگر مارکیٹ میں موجودہ تیزی کی وجوہات کو دیکھا جائے تو اس سے پتا چلے گا کہ یہ تیزی کسی بلبلے کی طرح نہیں کہ وہ جلدی پھٹ جائے اور یہ مستقبل میں بھی جاری رہ سکتی ہے۔  پاکستان کے کچھ معاشی اشاریوں میں حالیہ ہفتوں میں تھوڑی بہتری آئی ہے، جس میں کرنٹ اکاونٹ خسارے میں کمی اور ایکسچینج ریٹ میں تھوڑا استحکام ہوا تاہم پاکستان میں صنعتی ترقی کا پہیہ ابھی بھی سست روی کا شکار ہے اور عام آدمی مہنگائی کی وجہ سے پریشانی کا شکار ہے۔ پاکستان میں اس وقت مہنگائی کی شرح 30 فیصد ہے اور ایک عام پاکستانی بجلی و گیس کے بلوں، پیٹرول و ڈیزل کی قیمتوں اور کھانے پینے کی چیزوں کے بہت زیادہ نرخوں کی وجہ سے پریشان ہے۔   اس کا مطلب ہے کہ پاکستان کی سٹاک مارکیٹ میں تیزی سے ایک عام آدمی کی معاشی صحت پر کوئی براہ راست اثر نہیں پڑا تاہم یہ مدنظر رکھنا چاہیے کہ اگر سٹاک مارکیٹ پرفارم کر کے اکنامک ریکوری کی جانب نشاندہی کر رہی ہے تو مستقبل میں ایک عام آدمی کے لیے یہ شاید مہنگائی کی صورت میں کمی کی صورت میں کوئی امکان پیدا ہو سکے۔  ثنا نے اس سلسلے میں بتایا کہ اس وقت بینکوں کے حصص میں سب سے زیادہ تیزی دیکھی گئی جس کی وجہ بینکوں کو ہونے والی زیادہ آمدنی ہے جو ملک میں بلند شرح سود کی وجہ سے ہے۔ اسی طرح تیل و گیس کے دریافت کے شعبے میں کام کرنے والی کمپنیو ں کے حصص کی قیمت بھی بہت زیادہ بڑھی جس میں بیرونی سرمایہ کاری کی اطلاعات ہیں۔ تیل کی زیادہ قیمتوں کی وجہ سے تیل شعبے کی کمپنیوں اور ریفائنریوں کے حصص بھی اس وقت بلند سطح پر موجود ہیں


Summary: برطانوی حکومت غیر ملکی تارکین وطن کے لیے برطانیہ میں آ کر کام کرنے اور رہائش اختیار کرنے کے قوانین کو تبدیل اور مزید سخت کر رہی ہیں۔ برطانیہ میں امیگریشن سے متعلق موجودہ پوائنٹس پر مبنی نظام جس میں یورپی ممالک اور غیر یورپی ممالک کے تارکین وطن شامل ہے سنہ 2020 کے اواخر میں نافذ کیا گیا تھا۔

برطانیہ کے ویزا قواعد میں سختی: ملازمت پیشہ افراد کے لیے نئے قوانین کیا ہیں؟

برطانوی حکومت غیر ملکی تارکین وطن کے لیے برطانیہ میں آ کر کام کرنے اور رہائش اختیار کرنے کے قوانین کو تبدیل اور مزید سخت کر رہی ہیں۔  برطانیہ میں سال 2022 کے دوران 745000 ریکارڈ تارکین وطن افراد کی آمد کے بعد وزرا پر قانونی طور پر امیگریشن پالیسی کو سخت کرنے کے لیے دباؤ ڈالا گیا ہے۔  برطانوی وزیر اعظم رشی سونک نے برطانیہ نقل مکانی کر کے آنے والے غیر ملکی تارکین وطن کے سرکاری اعداد و شمار پر تبصرہ کرتے ہوئے کہا کہ یہ ’تعداد بہت زیادہ ہے۔‘ برطانیہ میں کام کرنے کے خواہشمند زیادہ تر لوگوں کو اب بھی پوائنٹس پر مبنی نظام یعنی پوائنٹس بیس سسٹم (پی بی ایس) کے ذریعے ویزا کے لیے درخواست دینا ہو گی۔ تاہم اس کا اطلاق صحت کے شعبے اور سماجی خدمت کے شعبے کی نوکریوں پر نہیں ہو گا۔ لیکن اس شعبے میں کام کرنے والے غیر ملکی تارکین وطن افراد کو اب اپنے خاندان کے افراد کو برطانیہ لانے کی اجازت نہیں ہو گی۔  پوائنٹس سسٹم پہلی بار لیبر حکومت نے 2008 میں اپنایا تھا، جب اس کا اطلاق غیر یورپی یونین ممالک سے آنے والے تارکین وطن پر ہوتا تھا۔ اس کے بعد بریگزٹ ووٹ کے بعد کنزرویٹو نے اس میں تبدیلیاں کی تھی۔ برطانیہ میں امیگریشن سے متعلق موجودہ پوائنٹس پر مبنی نظام جس میں یورپی ممالک اور غیر یورپی ممالک کے تارکین وطن شامل ہے سنہ 2020 کے اواخر میں نافذ کیا گیا تھا۔  برطانیہ کی امیگریشن کے خواہشمند غیر ملکی درخواست دہندگان کو ہنر مند ورکر ویزا حاصل کرنے کے لیے کافی پوائنٹس کی ضرورت ہوتی ہے۔ موسم بہار 2024 سے نگہداشت کے شعبے میں کام کرنے والے غیر ملکی افراد کو اپنے ساتھ خاندان کے زیر کفالت افراد کو لانے کی اجازت نہیں ہو گی۔ پوسٹ گریجویٹ کورسز کے طالب علم کوالیفائنگ ڈیپنڈنٹ کے لیے ویزا کے لیے بھی درخواست دے سکتے ہیں: شوہر، بیوی، سول یا غیر شادی شدہ پارٹنر اور 18 سال سے کم عمر کے کسی بھی بچے اس میں شامل ہیں۔ لیکن جنوری 2024 سے حکومت بین الاقوامی طالب علموں کے لیے زیر کفالت افراد کو بلانے کے حق کو ختم کر دے گی جب تک کہ وہ تحقیقی پروگراموں کے طور پر نامزد پوسٹ گریجویٹ کورسز میں نہ ہوں۔ وہ طلباء جنھوں نے پہلے ہی اپنی ڈگری مکمل کرلی ہے وہ گریجویٹ ویزا کے تحت کام کرنے کے لیے دو سال (ڈاکٹریٹ کی ڈگری رکھنے والوں کے لیے تین سال) تک برطانیہ میں رہ سکتے ہیں۔ ستمبر 2023 کے آخر تک 104,501 ایسے ویزے جاری کیے گئے، جن میں زیر کفالت افراد شامل نہیں تھے۔ بریگزٹ سے قبل یورپی یونین اور برطانیہ کے شہریوں کو ورک ویزا کی ضرورت کے بغیر یورپی یونین کے کسی بھی ملک میں رہنے، کام کرنے یا تعلیم حاصل کرنے کی آزادی تھی۔


Summary: سٹریٹ فوڈ کے بارے میں کہا جاتا ہے کہ یہ شہروں اور ممالک کی پہچان ہوتے ہیں۔ انڈین سٹریٹ فوڈ ہمیشہ اپنے منفرد ذائقوں کے لیے جانا جاتا ہے۔ لیکن حالیہ برسوں میں کھانے پینے والوں نے اجزاء کے زیادہ سے زیادہ غیر معمولی امتزاج کے ساتھ تجربات کیے ہیں۔

فائر پان، اوریو پکوڑے اور شرابی گول گپے: سوشل میڈیا نے روایتی انڈین سٹریٹ فوڈ کو کیسے تبدیل کر دیا

سٹریٹ فوڈ کے بارے میں کہا جاتا ہے کہ یہ شہروں اور ممالک کی پہچان ہوتے ہیں۔ انڈین سٹریٹ فوڈ ہمیشہ اپنے منفرد ذائقوں کے لیے جانا جاتا ہے۔ لیکن حالیہ برسوں میں کھانے پینے والوں نے اجزاء کے زیادہ سے زیادہ غیر معمولی امتزاج کے ساتھ تجربات کیے ہیں کیونکہ وی لاگرز اور سوشل میڈیا انفلوئنسرز ایسے کھانوں اور جگہوں کی تلاش میں ہوتے ہیں کہ جو وائرل ہوں اور اُن کے فینز میں اضافہ ہو جائے۔ اس کے بعد سے انڈین لوگوں نے اور اُن کے ساتھ دُنیا کے اکثر مُمالک میں لوگوں نے انڈیا سے متعدد ایسے ہی حادثاتی اور تجرباتی سٹریٹ فوڈز کی ویڈیوز کی بھرمار ہوتے دیکھی، فنٹا میگی (نارنجی سوڈا سے تیار کردہ نوڈلز) اور اوریو پکوڑے (بیٹر فرائیڈ اوریو کوکیز) سے لے کر کلہڈ پیزا (مٹی کے کپ میں تیار کیے جانے والا پیزا)۔ سٹریٹ فوڈ ہمیشہ سے انڈین کھانوں کا ایک لازمی حصہ رہا ہے۔ صبح کے ناشتے سے بات شروع ہوتی ہے اور ایک سے بڑھ کے ایک ناشتے کی چیزیں سامنے آتی ہیں۔ دفاتر اور فیکٹریوں کے باہر دوپہر کے کھانے کے سٹال سستے کھانے پیش کرتے ہیں جس کا مقصد متنوع افرادی قوت کو مطمئن کرنا ہے۔ شام کے وقت ریڑھی بان خاندانوں اور دوستوں کو مختلف قسم کے لذیذ پکوان فراہم کرتے ہیں۔ یہ تجربات کے لیے بھی کوئی نئی بات نہیں ہے۔ انڈین ریاست احمد آباد سے تعلق رکھنے والے ایک مصنف اور فوڈ نقاد، انل مولچندانی کہتے ہیں کہ 1975 میں، جسوبین پیزا، جو اب گجرات میں ایک کامیاب چیز ہے، نے اپنے پیزا میں ایک مصالحہ دار چٹنی اور پسی ہوئی کچی پنیر شامل کی تھی۔ وہ مزید کہتے ہیں کہ ’بہت سے دوسرے کھانے کے سٹال اسی طرح کے سینڈوچ پیش کرتے ہیں لیکن مجھے اس کی پرواہ نہیں ہے۔ ہر کوئی کاروبار میں اپنی قسمت اور ٹیلنٹ لاتا ہے اور گھر وہی لے کر جاتا ہے جو اُپر والا اُسے دیتا ہے۔‘ انھوں نے کہا کہ ’اس طرح کی شراکتیں شاذ و نادر نہیں ہیں۔ ایسا اکثر ہوتا ہے کہ جب وی لاگرز دکانداروں کو اپنے کیمروں کے لیے کچھ غیر معمولی بنانے پر مجبور کرتے ہیں۔ دکاندار ہمیں ایسے تصورات کے ساتھ آنے کے لیے بھی کہتے ہیں جو وائرل ہو سکتے ہیں۔‘ پبلک ریلیشنز اور کسٹمر آؤٹ ریچ کے درمیان اس قسم کی شراکت داری رسمی کھانے کی جگہ میں اچھی طرح سے قائم ہے، لیکن سٹریٹ فوڈ کے لیے ابھی تک کوئی واضح اصول نہیں ہیں۔ اگرچہ نیوز سائٹس اور سوشل میڈیا پلیٹ فارم ان کی رسائی کو بڑھاتے ہیں، لیکن سٹریٹ فوڈ بیچنے والوں کے لیے نتیجہ ہمیشہ مثبت نہیں رہا ہے۔ جیسا کہ کھانے کے ارد گرد ڈرامہ اور ان کی وائرل ویڈیوز فوڈ کلچر کو تبدیل کرتی ہیں، ماہرین یہ بھی حیران ہیں کہ کیا اس سے مستند سٹریٹ فوڈ کو تبدیل کیا جاسکتا ہے۔


پاکستان کی غیر یقینی معاشی اور سیاسی صورتحال اور عوام: ’دعا کرتے ہیں کل کے کھانے کا کوئی راستہ مل جائے‘

ملک میں بڑھتی ہوئی مہنگائی، جنوری میں توانائی کی قیمتوں میں مزید اضافے کے امکان اور فروری میں عام انتخابات کے پیش نظر پاکستان کے معاشی افق پر مزید غیر یقینی کی صورتحال ہے۔ توانائی اور دیگر ضروری اشیاء کی قیمتوں میں ہوشربا اضافے کے بعد بہت سے پاکستانی پہلے ہی اضافی آمدنی حاصل کرنے پر مجبور ہو چکے ہیں۔ یہ جزوی طور پر آئی ایم ایف کی قرض دینے کی شرائط کا نتیجہ ہے کیونکہ اس کی وجہ سے حکومت کو توانائی کی سبسڈی ختم کرنا پڑی۔ اگرچہ یوکرین کی جنگ، کووڈ وبا کے بعد معیشت کی سست بحالی اور توانائی کی قیمتوں میں اتار چڑھاؤ نے عالمی سطح پر زندگی گزارنے کی لاگت کو متاثر کیا ہے اور پاکستان میں کپڑے کی 1,600 فیکٹریوں کو بند کرنے میں کردار ادا کیا ہے۔ اس کے علاوہ پاکستان کے اپنے بھی مسائل ہیں۔ اپنے متنوع، وسیع جغرافیائی خطے اور نوجوان آبادی کی وجہ سے پاکستان سرمایہ کاروں کے لیے پرکشش ملک ہونا چاہیے، خاص طور پر لباس یا آٹوموبائل مینوفیکچرنگ پر مبنی صنعتوں کے لیے لیکن موجودہ سیاسی عدم استحکام کے علاوہ پڑوسی ملک افغانستان میں کئی دہائیوں سے جاری تنازعات نے بھی ملک کو متاثر کیا ہے اور لاکھوں افغان مہاجرین نے سرحد عبور کر کے پاکستان میں پناہ لی ہے۔ مہینوں تک جاری رہنے والے مذاکرات کے بعد اسلام آباد بالآخر جولائی میں آئی ایم ایف سے تین ارب امریکی ڈالر کی ہنگامی فنڈنگ حاصل کرنے میں کامیاب رہا۔ چین، سعودی عرب اور متحدہ عرب امارات جیسے اتحادیوں نے بھی پاکستان کی غیر ملکی کرنسی کے ذخائر کو بڑھانے میں مدد کی ہے۔ آئی ایم ایف کے قرض دینے کے پروگرام کے جائزے سے پہلے نگراں حکومت نے اکتوبر میں زیادہ تر گھرانوں اور صنعتوں کے لیے قدرتی گیس کی قیمتوں میں تیزی سے اضافہ کیا، تاکہ سرکاری گیس کے نقصانات کو کم کیا جا سکے۔ مثال کے طور پر نصف سے زیادہ گھریلو صارفین کے لیے ایک مقررہ محصول جو 10 روپے ماہانہ ہوا کرتا تھا اسے بڑھا کر 400 روپے کر دیا گیا ہے۔ آل پاکستان ٹیکسٹائل ملز ایسوسی ایشن نارتھ زون کے چیئرمین کامران ارشد نے بی بی سی کو بتایا کہ ’ہماری بجلی کی قیمتیں بھی دوگنی ہو گئی ہیں۔ وہ فیکٹریاں جو پیداوار کی بڑھتی ہوئی لاگت کو برداشت نہیں کر پا رہی ہیں، بند ہو رہی ہیں اور جس کے نتیجے میں ہزاروں ملازمتیں ختم ہو رہی ہیں۔‘ جاری معاشی بدحالی اور روزگار کے مواقع کی کمی نے ہزاروں لوگوں کو ملک چھوڑنے پر مجبور کیا  اور بہت سے لوگوں نے کچھا کھچ بھری کشتیوں میں ناہموار سمندروں میں خطرناک اور غیر قانونی طور پر سفر کیا۔ ایسے ہی ایک سفر کے دوران جون میں جنوبی یونان کے قریب تارکین وطن سے بھرا ایک ٹرالر الٹنے سے سینکڑوں پاکستانی ہلاک ہو گئے تھے۔


Summary: اگر آپ سیاح ہیں تو آپ کے لیے یہ جاننا دلچسپی کا باعث ہوگا کہ کون سا شہر گزارے کے لیے سستا ہے اور کون سا شہر انتہائی مہنگا ہے۔

دنیا کا سب سے مہنگا اور سب سے سستا شہر دونوں ایشیا میں، اس فہرست میں کون کون سے شہر شامل؟

اگر آپ سیاح ہیں تو آپ کے لیے یہ جاننا دلچسپی کا باعث ہوگا کہ کون سا شہر قیام کے لیے سستا ہے اور کون سا شہر انتہائی مہنگا ہے۔ اگر آپ کے پاس پیسے کم ہوں تو آپ سوچتے ہیں کہ ٹھہرنے کی جگہ پر کتنے پیسے خرچ ہوں گے، سواری اور کھانے پینے پر کتنے خرچ ہوں گے اور اگر شاپنگ کی جائے تو کتنے خرچ ہوں گے۔ دی اکانومسٹ کے مطابق ایشیا کا شہر سنگاپور رہائش کے اعتبار سے دنیا کا مہنگا ترین شہر ہے۔ اور وہ شہروں کی درجہ بندی اس بنیاد پر کرتا ہے کہ آپ ایک ڈالر میں کیا خرید سکتے ہیں۔ اس کا مطلب ہے کہ کرنسی جتنی مضبوط ہوگی، شہر اتنا ہی مہنگا ہوگا۔ اور کرنسی جتنی کمزور ہوگی، ملک اتنا ہی سستا ہوگا۔ اس کے تحت کار خریدنے سے قبل مالکان کے پاس سی او ای ہونا ضروری ہے اور یہ سرٹیفکیٹ بھی صرف دس سال کے لیے دی جاتی ہے یعنی آپ کو ہر دس سال پر کار خریدنے کے لیے نئی سند حاصل کرنی ہوگی۔ نسبتاً چھوٹا ہونے کے باوجود سنگاپور کو اکثر دنیا میں کروڑ پتیوں کی سب سے بڑی تعداد والے ممالک میں سے ایک کے طور پر شمار کیا جاتا ہے اور اسی وجہ سے یہ اپنی مہنگائی کے اعتبار سے شاذ و نادر ہی اپنے پہلے مقام سے گرتا ہے۔ اس لیے گذشتہ 11 سال سے یہ مستقل دنیا کا سب سے مہنگا شہر ہے۔  بہر حال دنیا بھر میں افراط زر یعنی مہنگائی اپنی بلند سطح پر ہے۔ دی اکانومسٹ نے جن 200 مصنوعات اور خدمات کی قیمتوں کا تخمینہ پیش کیا ہے اس میں پچھلے سال کے مقابلے اوسطاً 7.4 فیصد اضافہ ہوا ہے۔ یہ 2022 میں 8.1 فیصد سے تھوڑا کم ہے، لیکن پھر بھی پچھلے پانچ سالوں کے 2.9 فیصد اوسط سے کافی زیادہ ہے۔ اب جبکہ یہ پتا ہے کہ سستے شہر ان ممالک کے ہیں جہاں کی کرنسی کمزور ہے تو شاید اس میں برصغیر ہندوپاک کے شہر کا ہونا لازمی ہے۔ بہر حال دی اکانومسٹ کی حالیہ درجہ بندی میں سب سے سستا شہر شام کا دارالحکومت دمشق ہے۔ اور اس کی وجہ یہ ہے کہ مقامی کرنسی کے لحاظ سے اس کی قیمتوں میں سالانہ 321 فیصد اضافہ ہوا ہے۔ درجہ بندی میں سستے ترین شہروں میں ایران کا شہر تہران اور لیبیا کا شہر طرابلس دوسرے نمبر پر ہے۔ تہران میں افراط زر کی شرح تقریباً 49 فیصد بلند ہے جبکہ طرابلس میں قیمتیں پچھلے سال کے مقابلے میں صرف پانچ فیصد زیادہ بڑھی ہیں۔ پاکستان کا شہر کراچی اس معاملے میں چوتھے نمبر پر ہے جبکہ پانچویں نمبر پر ازبیکستان کا شہر تاشقند ہے اور چھٹے نمبر پر تیونس کا شہر ٹیونیشیا ہے۔


Summary: ہاویئر میلی نے تجویز دی ہے کہ افراط زر یعنی مہنگائی کو ختم کرنے کے معیشت کو ’ڈالرائز‘ کر دیا جائے اور ارجنٹینا کے مرکزی بینک کو ہی ختم کر دیا جائے۔

قرض میں جکڑے ارجنٹینا کے متنازع سیاست دان جو امریکی ڈالر کو ملکی کرنسی بنا کر مہنگائی ختم کرنا چاہتے ہیں

ہاویئر میلی ایک اسٹیمشمنٹ مخالف سیاست دان ہیں جو گزشتہ ہفتے ارجنٹینا کے صدارتی انتخابات میں فتح سے ہمکنار ہوئے ہیں۔ تاہم اہم معاشی مسائل کے حل پر  ان کے غیر روایتی بیانات اور تجاویز نے انھیں متنازع بنا دیا ہے۔  ہاویئر میلی نے تجویز دی ہے کہ افراط زر یعنی مہنگائی کو ختم کرنے کے معیشت کو ڈالرائز کر دیا جائے اور ارجنٹینا کے مرکزی بینک کو ہی ختم کر دیا جائے۔ لیکن ایسا کرنے میں ایک رکاوٹ یہ ہے کہ مرکزی بینک کو ختم کرنے اور امریکی ڈالر کو ہی ملک کی کرنسی قرار دینے کے لیے ارجنٹینا کی کانگریس کی حمایت اور آئین میں ردوبدل درکار ہو گی۔ ہاویئر ملی نے خود بھی اعتراف کیا ہے کہ معیشت کو سنبھلانے میں اور افراط زر پر قابو پانے میں دو سال لگ سکتے ہیں۔ انھوں نے کہا ہے کہ ’کچھ اور کہنا جھوٹ کے سوا کچھ نہ ہو گا۔‘ ایک اور موضوع جس کی وجہ سے وہ شہ سرخیوں کا حصہ رہے ہیں، وہ موسمیاتی تبدیلی کا ہے۔ ہاویئر نے کہا ہے کہ ان کو موسمیاتی تبدیلی کے نظریے پر مکمل یقین نہیں یعنی وہ عالمی طور پر بڑھتے درجہ حرارت میں انسانی سرگرمیوں کے کردار کی نفی کرتے ہیں۔  منتخب ہونے سے قبل ہاویئر نے ارجنٹینا سے تعلق رکھنے والے پوپ فرانسس کی ذات پر حملہ کیا اور کہا کہ وہ ’کمیونزم کو فروغ‘ دے رہے ہیں اور ’زمین پر شیطان کے نمائندے ہیں۔‘ تاہم ان کا یہ رویہ فتح کے چند دن بعد ہی غائب ہو گیا جب انھوں نے کہا کہ پوپ سے ان کی دوستانہ بات چیت ہوئی ہے اور ہاویئر نے پوپ کو ارجنٹینا کا دورہ کرنے کی دعوت بھی دی۔ انتخابات سے قبل ہاویئر نے عندیہ دیا تھا کہ وہ ارجنٹینا کے دو قریبی تجارتی شراکت داروں برازیل اور چین سے تعلقات کو کم کر سکتے ہیں کیوں کہ وہ کمیونسٹ سے معاہدہ نہیں کرتے۔ ہاویئر میلی سے قبل ارجنٹینا کے صدر البرٹو فرنینڈیز نے چین سے تعلقات بہتر کیے ہیں اور برکس میں شامل ہونے کی دعوت کو خوش آئند قرار دیا ہے جس میں برازیل، روس، انڈیا اور جنوبی افریقہ بھی شامل ہیں۔ ماہرین نے ایک ایسا تعلق ختم کرنے کی عقل مندی پر سوال اٹھایا ہے جس کا فائدہ صرف چین کو ہی نہیں بلکہ ارجنٹینا کو بھی ہوا ہے کیوں کہ چین سویا بین، گوشت اور دالوں کی ایک بڑی منڈی ہے جو ارجنٹینا برآمد کرتا ہے۔ یہ ایک اور طریقہ تھا جس سے ہاویئر نے ارجنٹینا میں سیاست کے جمود کو ہلا کر رکھ ڈالا لیکن اگلے چار برس میں ثابت ہو گا کہ کیا وہ ایسا کرنے کی صلاحیت واقعی رکھتے ہیں یا یہ سب بیانات کی حد تک محدود تھا۔


Summary: ترکی میں سرمایہ کاری کے ذریعے شہریت حاصل کرنے کی پالیسی بین الاقوامی طور پر خاصی مشہور ہو رہی ہے اور پاکستانی بھی اس طریقے سے گولڈن پاسپورٹ کی سہولت حاصل کر رہے ہیں۔

پاکستان سمیت دیگر ممالک کے افراد ترکی کا گولڈن پاسپورٹ کیسے حاصل کر رہے ہیں؟

ایک بین الاقوامی کنسلٹنسی کمپنی کی ویب سائٹ پر مختلف ممالک کے لیے مخصوص سیکشن موجود ہیں جو ان ممالک میں سرمایہ کاری کے ذریعے شہریت حاصل کرنے کے حوالے سے مشورے اور خدمات فراہم کرتی ہے۔ ان ممالک میں سے ایک ترکی بھی ہے اور اس ویب سائٹ پر ترکی میں سرمایہ کاری کے ذریعے شہریت حاصل کرنے کے حوالے سے معلومات فراہم کی گئی ہیں۔  یہ پروموشن اس جملے کے ساتھ ختم ہوتی ہے کہ ’ریئل اسٹیٹ یعنی پراپرٹی کی خریداری کے ذریعے ترکی میں سرمایہ کاری کا ذریعہ لوگوں کے لیے سب سے زیادہ پرکشش ہوتا ہے۔ اس کے لیے صرف آپ کو ایسی پراپرٹی خریدنی ہوتی ہے جس کی مالیت چار لاکھ ڈالر سے زیادہ ہو، اس کے علاوہ کچھ اضافی اخراجات بھی اس میں شامل ہوتے ہیں۔ ’اس طرح ترکی باقی ممالک کی نسبت سرمایہ کاری کے ذریعے شہریت حاصل کرنے کے اعتبار سے سستا ہے۔‘ خیال رہے کہ سنہ 2022 تک یہ رقم ڈھائی لاکھ ڈالر تھی جسے بعد میں حکومت کی جانب سے بڑھایا گیا ہے۔  اسی قسم کی بحث دنیا کے دیگر ممالک میں بھی ہو رہی ہے، اس لیے ہم نے یہ جاننے کی کوشش کی ہے ترکی میں یہ پالیسی ہے کیا؟ دنیا بھر میں کس قسم کی پالیسیاں موجود ہیں اور اس کے مثبت اور منفی پہلو کیا ہیں۔ گولڈن پاسپورٹ کی اصطلاح سرمایہ کاری کے ذریعے شہریت حاصل کرنے کے لیے بھی استعمال ہوتی ہے۔ یہ ’گولڈن ویزا‘ سے مختلف درخواست ہے، جو سرمایہ کاری کے ساتھ ساتھ رہائشی اجازت نامہ بھی فراہم کرتی ہے۔ برطانیہ میں قائم لا ویڈا گولڈن ویزا کمپنی کی مارکیٹنگ مینیجر لیزی ایڈورڈز نے بی بی سی ترکی سے بات کرتے ہوئے ان وجوہات کے بارے میں بات کی جن کی وجہ سے سرمایہ کار غیر ملکی شہریت کی درخواست کرتے ہیں۔ ان کی کمپنی سرمایہ کاری کے بدلے رہائش اور شہریت حاصل کرنے کے حوالے سے مشاورتی خدمات فراہم کرتی ہے۔ ترکی میں سنہ 2016 اور 2017 میں ’غیر ملکیوں کو غیر معمولی طور پر ترک شہریت حاصل کرنے‘ کے حوالے سے بنائے گئے قوانین کے ساتھ غیر ملکی سرمایہ کاروں کے لیے ترک شہریت حاصل کرنے کی راہ ہموار ہوئی۔ اس بات کا تجسس یقیناً میری طرح آپ کو بھی ہو گا کہ ترکی میں سرمایہ کاری کے ذریعے شہریت حاصل کرنے والے غیر ملکیوں کتنے ہیں؟ ایسے لوگ بھی ہیں جو سرمایہ کاری کے پروگرام کے ذریعے شہریت کا دفاع کرتے ہیں اور ساتھ ہی ترکی اور دنیا بھر میں اس پر تنقید کرنے والے بھی ہیں۔ دنیا میں سرمایہ کاری کے ذریعے شہریت پر ہونے والی تنقید میں ناقدین یہ دعوے کرتے ہیں کہ اس سے مجرموں کے لیے جگہ بننے کا خدشہ ہوتا ہے، منی لانڈرنگ میں سہولت ہوتی ہے اور مکانات کی قیمتوں میں اضافہ ہوتا ہے۔


Summary: انڈین ریاست گجرات نے گھول مچھلی کو ’ریاستی مچھلی‘ قرار دیا ہے۔ یہ انڈیا کی سب سے مہنگی مچھلیوں میں سے ایک ہے۔

’سونے کے دل والی‘ گھول مچھلی جسے ماہی گیر لاکھوں روپے میں فروخت کرتے ہیں

1600 کلومیٹر سے زیادہ کی ساحلی پٹی والی انڈین ریاست گجرات نے گلوبل فشریز کانفرنس 2023 کے دوران ایک مچھلی کو ’ریاستی مچھلی‘ قرار دیا ہے۔ ’گھول‘ نامی یہ مچھلی انڈیا کی سب سے مہنگی مچھلیوں میں سے ایک ہے۔ گجرات حکومت کے گاندھی نگر کے محکمہ ماہی پروری کی اسسٹنٹ ڈائریکٹر نیتا شکلا نے بی بی سی کو بتایا کہ گھول مچھلی انڈیا میں سب سے مہنگی مچھلیوں میں سے ایک ہے۔ گھول مچھلی میں آیوڈین، آئرن، ٹورین، میگنیشیم، فلورائیڈ، سیلینیم بڑی مقدار میں پایا جاتا ہے۔ اسے ’سنہری یا سونے کے دل والی مچھلی‘ کے نام سے بھی جانا جاتا ہے۔ برآمد کنندگان مچھلی کو خشک کر کے اس کے ائیر بلیڈر کو نکال دیتے ہیں۔ گھول مچھلیوں میں سے کچھ کے ایئر بلیڈر کی قیمت ایک لاکھ روپے تک ہوتی ہے۔ ان کی جلد کو پکایا بھی جاتا ہے یا انھیں کاسمیٹک پراڈکٹس یا میک اپ کی مصنوعات اور دوائیں بنانے کے لیے بھی استعمال کیا جاتا ہے۔  گجرات سے ماہی گیری کی صنعت کو اس مچھلی کے اعضا کی فروحت سے خاصہ فائدہ حاصل ہوتا ہے۔ یہ بحر ہند اور بحرالکاہل میں پاکستان، انڈیا، بنگلہ دیش اور برما تک کے ساحلوں میں پائی جاتی ہے۔  اگرچہ یہ انڈیا کے سمندر میں دستیاب ہے تاہم اس کی مقدار اتنی وسیع نہیں۔ گذشتہ چند سالوں میں جب بھی اسے انڈیا میں ماہی گیروں نے پکڑا ہے، اسے مبینہ طور پر ایک سے چھ لاکھ روپے کے درمیان فروخت کیا گیا۔ ’ڈاؤن ٹو ارتھ میگزین‘ کے مطابق اس مچھلی کو بہترین اور مہنگی ترین اقسام میں سے ایک سمجھا جاتا ہے اور اسے سنگاپور، ملائیشیا، انڈونیشیا، ہانگ کانگ اور جاپان کو برآمد کیا جاتا ہے۔ اس موقع پر خطاب کرتے ہوئے گجرات کے وزیر اعلی بھوپندر پٹیل نے کہا کہ ’گجرات کے پاس ملک میں 1600 کلومیٹر طویل ترین ساحلی پٹی ہے۔ گجرات ملک میں سمندری مچھلیوں کی پیداوار میں سب سے آگے ہے۔ گجرات سے 5000  کروڑ روپے سے زیادہ مالیت کی مچھلی برآمد کی جاتی ہے۔  ’مچھلی کی برآمدات میں گجرات کا حصہ 17 فیصد ہے۔ ان کامیابیوں سے پتہ چلتا ہے کہ گجرات پہلی عالمی ماہی گیری کانفرنس کی میزبانی کے لیے سب سے موزوں ریاست ہے۔ بلیو اکانومی داخلی اور بین الاقوامی تجارت کی تخلیق میں اہم کردار ادا کرتی ہے۔‘ گجرات حکومت کے مطابق، مالی سال 22-23 میں 174 لاکھ ٹن مچھلی کی کل پیداوار کے ساتھ، انڈیا ماہی گیری کرنے والا تیسرا سب سے بڑا ملک ہے، جو عالمی سطح پر مچھلی کی پیداوار کا تقریبا آٹھ فیصد ہے۔


Summary: ارجنٹینا جو کسی زمانے میں ایک سپر پاور بننے کے راستے پر گامزن تھا متعدد دہائیوں سے مسلسل معاشی بحران کا شکار ہے۔ لیکن کیا واقعی ایک وقت میں ارجنٹینا دنیا کا سب سے دولتمند ملک تھا؟ اور آخر ایسا کیا ہوا کہ یہ ملک اب کرہ زمین پر سب سے زیادہ مہنگائی والا ملک بن گیا ہے؟

فوجی آمریت، مقبول فیصلے کرنے والے سیاستدان اور پالیسی کا بحران: وہ ملک جو دنیا کی سپر پاور بنتے بنتے زوال کا شکار ہوا

یہ جملہ ارجنٹینا کے صدارتی امیدوار ہاویئر میلی نے اپنی الیکشن مہم کے دوران بار بار دہرایا ہے جو ملک کے شہریوں کے ذہنوں میں موجود اس سوچ کی عکاسی کرتا ہے جس کے مطابق ارجنٹینا جو کسی زمانے میں ایک سپر پاور بننے کے راستے پر گامزن تھا متعدد دہائیوں سے مسلسل معاشی بحران کا شکار ہے۔ ملک کے شاندار ماضی کو کئی ناموں سے یاد کیا جاتا ہے۔ ان میں سے مشہور ’بریڈ باسکٹ آف دی ورلڈ‘ یعنی دنیا کو خوراک فراہم کرنے والی ٹوکری ہے جو ایک صدی قبل کے اس ماڈل کی جانب اشارہ کرتا ہے جس کے تحت کاشکاری اور برآمدات کے امتزاج نے ارجنٹینا کو ایک امیر ملک بنا دیا تھا اور آج بھی ملک کی معیشت کا سب سے اہم سہارا ہے۔ لیکن سوال یہ ہے کہ کیا واقعی ارجنٹینا دنیا کا سب سے دولتمند ملک تھا؟ اور اگر ایسا تھا تو پھر آخر ایسا کیا ہوا کہ یہ ملک اب کرہ زمین پر سب سے زیادہ مہنگائی والا ملک بن گیا ہے؟ یہ پراجیکٹ 2018 میں برطانوی ماہر معیشت اینگس میڈیسن نے تخلیق کیا تھا اور اب سے نیدرلینڈز کی گروننگن یونیورسٹی میں چلایا جا رہا ہے۔ اس پراجیکٹ کے مطابق سنہ 1896 میں ارجنٹینا دنیا کا سب سے دولت مند ملک تھا اور یہ مقام اسے 20ویں صدی کی پہلی دہائی تک حاصل رہا۔ تاہم اس بات کی تصدیق ہو گئی کہ ارجنٹینا کا شمار دنیا کے سب سے دولتمند ممالک میں ہوتا تھا اور اسی کی وجہ سے پہلی جنگ عظیم سے پہلے اسے دنیا کے سب سے امیر 10 ممالک میں شامل کیا گیا۔ پہلی جنگ عظیم کے بعد ارجنٹینا کا معاشی زوال شروع ہوا اور اب یہ ملک دنیا میں 66ویں نمبر پر موجود ہے۔ لیکن ارجنٹینا کا جی ڈی پی سابق نو آبادیاتی طاقت سپین سے دو گنا تھا جو اس زمانے میں 3067 ڈالر تھا۔ اس وقت جرمنی کا جی ڈی پی 5815، فرانس کا 5555 اور اٹلی کا جی ڈی پی 4057 ڈالر تھا۔ دوسری جانب ایشیا کے وہ ملک جو آج معاشی دنیا پر راج کر رہے ہیں جیسا کہ چین اور جاپان کا جی ڈی پی اس وقت بالترتیب 985 اور 2431 ڈالر تھا۔  انھوں نے بی بی سی منڈو کو بتایا کہ ’اعداد و شمار بتاتے ہیں کہ ارجنٹینا کی معیشت 1930 کے بعد سست روی کا شکار ہوئی۔‘ یہ وہ وقت تھا جب لاطینی امریکہ کے اس ملک کی معیشت کو دہری چوٹ لگی۔ پہلا وہ بین الاقوامی مالیاتی بحران جو وال سٹریٹ سٹاک مارکیٹ کی ریکارڈ مندی سے پیدا ہوا اور دوسرا ملک کا پہلا فوجی مارشل لا۔ ’ہر کسی نے ایک جیسے حل کا استعمال کیا یعنی زیادہ نوٹ چھاپے یا قرضہ لیا۔‘ اور یوں ارجنٹینا دنیا میں سب سے زیادہ مہنگائی اور سب سے زیادہ ڈیفالٹ کرنے والا ملک بن گیا۔


Summary: چین کے سرکاری اعداد و شمار سے پتہ چلتا ہے کہ غیر ملکی کمپنیاں چین میں جتنا پیسہ لگا رہی ہیں اس سے کہیں زیادہ پیسہ وہ چین سے واپس نکال رہی ہیں۔ سست روی کا شکار چینی معیشت، کم شرح سود اور امریکہ کے ساتھ جغرافیائی و سیاسی کشمکش سمیت وہ کون سے عوامل ہیں جو اس صورتحال کا باعث بن رہے ہیں؟

غیر ملکی کمپنیاں اربوں ڈالر کا سرمایہ چین سے کیوں نکال رہی ہیں؟

سرکاری اعداد و شمار سے پتہ چلتا ہے کہ غیر ملکی کمپنیاں چین میں جتنا پیسہ لگا رہی ہیں اس سے کہیں زیادہ پیسہ وہ چین سے واپس نکال رہی ہیں۔ چین کی سست ہوتی معیشت، کم شرح سود اور امریکہ کے ساتھ جغرافیائی و سیاسی کشمکش نے چین کی اقتصادی صلاحیت کے بارے میں شکوک کو جنم دیا ہے جس کے بیچ اب سب کی نظریں جمعرات (آج) کو چین کے صدر شی جن پنگ اور امریکی صدر جو بائیڈن کے درمیان ہونے والی اہم ملاقات کے نتائج پر ہیں۔ اکانومسٹ انٹیلیجنس یونٹ سے منسلک تجزیہ کار نک مرو کہتے ہیں کہ ’چین کو درپیش جیو پولیٹیکل خطرات، داخلہ پالیسی کے حوالے سے غیر یقینی صورتحال اور بڑے کاروباروں کی سست شرح نمو جیسے عوامل بین الاقوامی کمپنیوں کو متبادل منڈیوں کے بارے میں سوچنے پر مجبور کر رہی ہے۔‘ ان اعداد و شمار سے پتہ چلتا ہے کہ غیر ملکی کمپنیاں چین سے کمائے گئے منافع کی دوبارہ چین میں سرمایہ کاری کے لیے استعمال نہیں کر رہی ہیں بلکہ اس رقم کو چین سے باہر منتقل کیا جا رہا ہے۔ نک مرو کے مطابق ’موجودہ صورتحال میں ہم بڑی تعداد میں بین الاقوامی کمپنیوں کو چین سے اپنا کاروبار سمیٹتے ہوئے نہیں دیکھ رہے ہیں۔ بہت سی بڑی ملٹی نیشنل کمپنیاں کئی دہائیوں سے چینی مارکیٹ میں ہیں، اور وہ اس مارکیٹ شیئر چھوڑنے کو تیار نہیں ہیں۔ لیکن نئی سرمایہ کاری کے معاملے میں، خاص طور پر، ہم کچھ ہچکچاہٹ دیکھ رہے ہیں۔‘ امریکی فیڈرل ریزرو اور یورپ کے بڑے مرکزی بینک افراط زر جیسے مسئلے سے نمٹنے کے لیے شرح سود میں اضافہ کر رہے ہیں: قرض لینے کی زیادہ قیمت، جو زیادہ منافع کا وعدہ کرتی ہے اور غیر ملکی سرمائے کو بھی اپنی طرف راغب کرتی ہے۔ چین میں یورپی یونین کے چیمبر آف کامرس کا کہنا ہے کہ چین سے کمائے جانے والے منافع کو چین ہی میں دوبارہ لگانے کے بجائے، بڑے کاروبار اور کمپنیاں یہ پیسہ کہیں اور خرچ کر رہے ہیں۔ مائیکل ہارٹ چین میں امریکی چیمبر آف کامرس کے صدر ہیں۔ وہ کہتے ہیں کہ ’چند کمپنیوں نے طویل المدتی سوچ کے تحت اپنا منافع چین سے نکالا ہے کیوں کہ ان کا منصوبہ ہی یہ تھا کہ جب ان کے منصوبے ایک خاص حد تک منافع کمانے لگیں گے تو وہ سرمایہ نکال لیں گے۔‘ مائیکل ہارٹ کہتے ہیں کہ ’یہ حوصلہ افزا ہے کیوں کہ اس کا مطلب ہے کہ یہ کمپنیاں چین کے آپریشن کو عالمی آپریشن کے ساتھ ضم کرنے میں کامیاب رہی ہیں۔‘ تجزیہ کاروں کا کہنا ہے کہ آنے والا وقت غیر یقینی کا ہے۔ امریکہ اور چین کے تعلقات کے ساتھ ساتھ شرح سود کے حوالے سے بھی۔


Summary: مدارس کے چیک پرنٹ کو 1950 کی دہائی میں امریکہ کی امیر اشرافیہ نے اپنایا تھا ، اور تب سے یہ خاندانی رئیسوں کے ملبوسات کا اہم حصہ رہا ہے۔ لیکن اس تانے بانے کی شروعات جنوبی ہند کے ماہی گیروں کے ایک گاؤں سے ہوتی ہے۔

امریکی اشرافیہ اور خاندانی رئیسوں کا لباس بن جانے والا ’مدراس چیک‘ ایک سٹائل کیسے بنا

1897 میں میل آرڈر کیٹلاگ کمپنی سیئرز نے اپنے خریداروں کے لیے مدراس شرٹس والی ایک کیٹلاگ شائع کی۔ اس سے یہ کپڑا امریکہ میں بٹن ڈاؤن شرٹس، پتلون اور سپورٹس کوٹ کی شکل میں مقبول ہو گیا۔  آہستہ آہستہ، یہ آئیوی لیگ کے طلبہ کے لیے الماری کا اہم حصہ بن گیا اور 1950 کی دہائی تک یہ امریکہ میں خوشحالی اور تفریح کا مترادف بن گیا تھا اور اسے معزر افراد کی پہچان بن گیا۔  سنہ 1958 میں ایک معروف ٹیکسٹائل برآمد کنندہ ولیم جیکبسن نے لیلا لیس کے کیپٹن سی پی کرشنن سے یہ کپڑا خریدا اور اسے بروکس بردرز کو فروخت کر دیا، جنھوں نے مردوں اور عورتوں کے لیے مدراس چیک لائن شروع کی، لیکن یہ بتانا بھول گئے کہ کپڑے کو دھونے پر اس کا رنگ اترتا ہے اور اسے ٹھنڈے پانی میں نرمی سے دھونا پڑتا تھا۔ رجحانات میں تبدیلی آئی تو 1980 کی دہائی میں ہاتھ سے بُنائی کی جگہ پاور لومز نے لے لی اور پکے رنگوں کی ٹیکنالوجی نے بلیڈنگ مدراس کپڑے کے آہستہ آہستہ غائب ہونے میں اہم کردار ادا کیا۔ لیکن بڑے پیمانے پر پیداوار کے نتیجے میں ہر جگہ چیک کپڑے کے ورژن نمودار ہوئے، جزوی طور پر کیونکہ مدراس چیک میں اصل یا جغرافیائی اشارے کی کمی تھی جس کی وجہ سے اس خطے سے باہر تیار ہونے والے کپڑے کو مدراس چیک کہنا غیر قانونی ہوجاتا۔ مشین سے بنائے گئے بہت سے نقلی سکارف پوری دنیا میں فروخت کیے گئے۔   دریں اثنا، انڈیا میں مدراس ایک نئی فیشن ایبل حیثیت سے لطف اندوز ہو رہا ہے۔ پیرو کی ڈیزائنر اینیتھ اروڑہ، جو انڈین کاریگروں اور مغربی ڈیزائنوں کا استعمال کرتے ہوئے پائیدار کپڑے تیار کرتی ہیں، انھوں نے اپنے کام میں مدراس کو شامل کیا ہے۔  ’مجھے اس خوبصورت، سادہ، مشہور کپڑے کے بارے میں جو چیز پسند ہے وہ یہ ہے کہ یہ خوبصورتی سے پرانا ہوتا ہے۔ ایک بنیادی سوتی دھاگے سے تیار کردہ یہ معمولی سا کپڑا دنیا بھر کا سفر کر چکا ہے اور بہت سی ثقافتوں افریقہ، امریکہ اور جاپان نے اسے اپنایا ہے اور اب بھی یہ ماڈرن اور  متعلقہ ہے۔ میں مدراس کے بارے میں پاگل ہوں۔ ہم اپنے ورثے کے ذمہ دار ہیں کہ ہم دنیا کو یاد دلائیں کہ مستند مدراس کہاں سے آیا ہے اور اپنے باصلاحیت ہینڈ لوم جولاہوں کو  تخلیقی شناخت واپس دیں۔ رادھا کرشن کہتے ہیں’مدراس چیک نے بہت سی چیزوں کو متاثر کیا ہے۔ 'کانچی پورم کی ریشم کی ساڑھیوں میں دھنک رنگ چیک کپڑے اور اس کے بارڈر ہر طرح کے ڈیزائن میں آتے ہیں۔ روایتی طور پر انڈین  مرد ہمیشہ چیک شرٹ تلاش کرتے ہیں، اور حالیہ دنوں میں یہ ہاتھ سہ بنے کپڑے کے بجائے مِل کے کپڑے پر منتقل ہو گیا ہے۔ انڈیا میں بہت سے لوگوں کے لیے یہ ایک عام سی بات ہے۔ ایک ایسی چیز جو ہمیشہ سے ہے۔ ‘


Summary: ایک ہفتے میں ایک انسان کو کتنے گھنٹے کام کرنا چاہیے؟ یہ ایسا سوال ہے جس کے بارے میں گذشتہ چند دنوں سے انڈیا میں سوچا جا رہا ہے اور اس کی وجہ بنے برطانیہ کے وزیر اعظم رشی سونک کے ارب پتی بزنس مین سسر این آر ناراین مورتی۔ جنھوں نے کہا کہ ملک کی ترقی کے لیے نوجوانوں کو ایک ہفتے میں 70 گھنٹے کام کرنے کے لیے تیار رہنا چاہیے۔

ہفتے میں 70 گھنٹے کام کرنے پر بحث: ’پھر آپ سوچتے ہیں کہ نوجوانوں کو دل کے دورے کیوں پڑ رہے ہیں‘

یہ ایسا سوال ہے جس کے بارے میں گذشتہ چند دنوں سے انڈیا میں بحث جای ہے اور اس کی وجہ بنے برطانیہ کے وزیر اعظم رشی سونک کے ارب پتی بزنس مین سسر این آر نارائن مورتی۔ جنھوں نے کہا کہ ملک کی ترقی کے لیے نوجوانوں کو ایک ہفتے میں 70 گھنٹے کام کرنے کے لیے تیار رہنا چاہیے۔  انھوں نے مزید کہا ’لہذا میری گزارش ہے کہ ہمارے نوجوانوں کو یہ کہنا پڑے گا کہ ’یہ میرا ملک ہے، میں ہفتے میں 70 گھنٹے کام کرنا چاہوں گا۔‘ اس سال مزدوروں اور حزب اخلاف کی جماعتوں کی طرف سے ہونے والے مظاہروں نے تمل ناڈو کی حکومت کو ایک بل واپس لینے پر مجبور کیا جو فیکٹریوں میں کام کے اوقات کو بڑھا کر 12 گھنٹے کرنے کی اجازت دے رہا تھا۔ نارائن مورتی پر 2020 میں بھی کافی تنقید ہوئی تھی جب انھوں نے کورونا کی وجہ سے معاشی سست روی کا ازالہ کرنے کے لیے انڈینز کو دو سے تین سال تک ہر ہفتے کم از کم 64 گھنٹے کام کرنے کی تجویز دی تھی۔ گذشتہ سال ایک اور سی ای او پر تنقید ہوئی تھی جب انھوں نے یہ تجویز دی تھی کہ کیریئر کے ابتدا میں نوجوان لوگوں کو ایک دن میں 18 گھنٹے کام کرنا چاہیے۔ انھوں نے ایکس پر پوسٹ کیا ’میرا یقین ہے کہ وہ کام کی بات کر رہے ہیں، یہ کمپنی تک محدود نہیں ہے۔ یہ آپ کے اور آپ کے ملک تک پھیلا ہوا ہے۔ انھوں نے یہ نہیں کہا کہ کمپنی کے لیے 70 گھنٹے کام کریں۔ کمپنی کے لیے40 گھنٹے کام کریں لیکن اپنے لیے 30 گھنٹے کام کریں۔ 10 ہزار گھنٹوں کی سرمایہ کاری کریں جس سے آپ اپنے مضمون کے ماہر بن جائیں۔ رات گئے محنت کریں اور اپنی فیلڈ کے ماہر بنیں۔‘ 2022 میں بیلجیئم نے ملازمین کی تنخواہ میں کمی کے بغیر انھیں ہفتے میں چار دن کام کرنے کا حق دینے کے لیے قوانین میں تبدیلی کی۔ ملک کے وزیر اعظم نے کہا کہ ایسا کرنے کے پیچھے وجہ ملک کو ’زیادہ متحرک اور پیداواری معیشت بنانا‘ ہے۔ پچھلے سال، برطانیہ میں کئی کمپنیوں نے چھ ماہ کی آزمائشی سکیم میں حصہ لیا۔ اس کا اہتمام ’4 ڈے گلوبل‘ کے ذریعے کیا گیا تھا، یہ ایک تنظیم ہے جو کہ ایک چھوٹے ہفتے کے لیے مہم چلاتی ہے۔ آزمائشی وقت کے اختتام پر اس میں حصہ لینے والی 61 کمپنیوں میں سے 56 نے کہا کہ وہ کم از کم ابھی کے لیے چار دن کے ہفتے کے ساتھ کام جاری رکھیں گے جبکہ 18 کا کہنا ہے کہ وہ یہ مستقل تبدیلی کر رہے ہیں۔


Summary: صدر شی جن پنگ کی دستخطی پالیسی بی آر آئی کا مقصد سرمایہ کاری اور بنیادی ڈھانچے کے منصوبوں کے ذریعے چین کو دنیا کے قریب لانا ہے۔ تقریبا 150 ممالک میں سرمایہ کاری کی بے مثال بھرمار کے ساتھ، چین کا دعویٰ ہے کہ اس نے دنیا کو تبدیل کر دیا ہے۔

بیلٹ اینڈ روڈ انیشیئٹیو: کیا چین کا کھربوں ڈالر کا جوا اسے عالمی قیادت دلا پائے گا؟

صدر شی جن پنگ کی پالیسی بی آر آئی کا مقصد سرمایہ کاری اور بنیادی ڈھانچے کے منصوبوں کے ذریعے چین کو دنیا کے قریب لانا ہے۔ تقریباً 150 ممالک میں سرمایہ کاری کی بے مثال بھرمار کے ساتھ، چین کا دعویٰ ہے کہ اس نے دنیا کو تبدیل کر دیا ہے اور یہ غلط بھی نہیں ہے۔  مثال کے طور پر سویابین کو لیجیئے۔ چین، جو دنیا کا سب سے بڑا درآمد کنندہ ہے، رسد کے لیے امریکہ پر بہت زیادہ انحصار کرتا تھا۔ لیکن واشنگٹن کے ساتھ محصولات کی جنگ نے بیجنگ کو جنوبی امریکی ذرائع، خاص طور پر برازیل کا رخ کرنے پر مجبور کیا، جس کے بارے میں اندازہ لگایا جاتا ہے کہ وہ خطے میں بی آر آئی فنڈنگ کا سب سے بڑا وصول کنندہ ہے۔  چین نے بی آر آئی قرضوں کی تنظیم نو کی ہے، ڈیڈ لائن میں توسیع کی ہے اور قرض لینے والوں کو وقت پر ادائیگی کرنے میں مدد کے لیے ایک اندازے کے مطابق 240 بلین ڈالر کا معاہدہ کیا ہے۔ لیکن اس نے قرض کو منسوخ کرنے سے انکار کر دیا ہے۔ بہت سے تجزیہ کاروں کا کہنا ہے کہ اس کے بہت کم ثبوت موجود ہیں، لیکن اس سے ان خدشات میں اضافہ ہوا ہے کہ بیجنگ بی آر آئی کو دوسروں کی خودمختاری کو کمزور کرنے کے لیے استعمال کر رہا ہے۔ چین کو اس کے نام نہاد ’پوشیدہ قرضوں‘ پر بھی تنقید کا نشانہ بنایا گیا ہے حکومتوں کو نہیں معلوم کہ ان کے قرض لینے والے ادارے کتنے بے نقاب ہیں، جس کی وجہ سے ممالک کے لیے بی آر آئی کی لاگت اور فوائد کا وزن کرنا مشکل ہوجاتا ہے۔ ریسرچ لیب ایڈ ڈیٹا کی ایک حالیہ تحقیق سے پتہ چلا ہے کہ ایک تہائی سے زیادہ منصوبوں کو اس طرح کے مسائل کا سامنا کرنا پڑتا ہے۔ بڑھتے ہوئے رد عمل نے ملائیشیا اور تنزانیہ جیسے کچھ ممالک کو بی آر آئی معاہدوں کو منسوخ کرنے پر مجبور کیا ہے۔  گنٹر کا کہنا ہے کہ گلوبل ساؤتھ کے ممالک امریکہ اور چین کی دشمنی میں کسی فریق کا انتخاب نہیں کرنا چاہتے۔ انھوں نے کہا کہ ’چین نے بہت سے ممالک کو مغرب سے دور نہیں کیا لیکن حقیقت یہ ہے کہ اس نے انھیں ایک درمیانی راستہ فراہم کیا ہے۔ یہ بیجنگ کے لیے پہلے ہی ایک بہت بڑی سفارتی فتح ہے۔‘ آئی آئی ایس ایس نے نشاندہی کی کہ اقوام متحدہ میں چین نے بیجنگ پر تنقید کرنے والے اقدامات کی مخالفت کرنے کے لیے ’دیگر ریاستوں کو عارضی اتحاد میں شامل کر دیا ہے‘، جبکہ بی آر آئی میں شرکت نے یورپی یونین کے متعدد ارکان کو چین پر تنقید کرنے والی پالیسیوں کو روکنے یا بند کرنے پر مجبور کیا ہے۔


کیا غیر ملکی مصنوعات کے بائیکاٹ کی مہم کا نقصان واقعی اسرائیل کو ہو گا؟

اسرائیل کی جانب سے غزہ پر مسلسل بمباری اور جنگ بندی نہ کرنے کے فیصلے اور ایسے میں دنیا کے طاقتور ممالک کی جانب سے اسرائیل کی حمایت نے اس غم و غصے کو مزید ہوا دی ہے۔   ایسے میں اسرائیل کی جانب سے جنگ بندی نہ کرنے کے بعد پاکستان میں ایسی غیر ملکی کمپنیوں کی مصنوعات کا بائیکاٹ کیا جا رہا ہے جن کے مالکان یہودی ہیں اور یہ مہم زور پکڑتی جا رہی ہے۔ سوشل میڈیا پر شروع ہونے والی اس بائیکاٹ مہم سے متعلق مختلف مواد شئیر کیا جا رہا ہے۔ جیسا کہ درجنوں مصنوعات جن سے متعلق صارفین یہ دعویٰ کر رہے ہیں کہ وہ اسرائیلی کمپنیاں بناتی ہیں یا پھر ان کی پیرنٹ کمپنی کے مالکان یہودی ہیں۔ ’یہ مہم 2005 میں بائیکاٹ ڈی انویسٹمینٹ اینڈ سینکشنز (بی ڈی ایس) کے نام سے شروع ہوئی تھی جو ایک غیر متشدد مہم ہے۔ میں بطور پاکستانی اس مہم کا حصہ اس لیے ہوں کیونکہ اسرائیل فلسطینیوں پر مظالم کر رہا ہے اور دنیا میں پاکستان سمیت کوئی بھی حکومت اسرائیلی جارحیت کو روک نہیں رہے۔ اس لیے ہم بطور عام انسان معاشی طور پر اس کی مزاحمت کر رہے ہیں۔‘ کئی صارفین نے ایسی غیر ملکی مصنوعات کی تصاویر بھی لگائیں جس میں خریدار کو ایک چیز کے ساتھ دوسری چیز مفت دی جا رہی ہے لیکن وہ ان اشیا کا بائیکاٹ کر رہے ہیں۔  اسرائیل کی جانب سے غزہ پر مسلسل بمباری اور جنگ بندی نہ کرنے کے فیصلے اور ایسے میں دنیا کے طاقتور ممالک کی جانب سے اسرائیل کی حمایت نے غم و غصے کو مزید ہوا دی ہے۔   ’کیونکہ پاکستان کے اسرائیل کے ساتھ نہ ہی کوئی تجارتی تعلقات ہیں اور نہ ہی پاکستان وہاں کسی قسم کی برآمدات کر رہا۔ بائیکاٹ مہم ایک سوشل اور جذباتی مہم ہے۔ اس سے لوگ اپنے احساسات کا اظہار کر رہے ہیں۔‘ انھوں نے مزيد کہا کہ اس مہم میں کئی ایسی کمپنیوں کے نام بھی سامنے آرہے ہیں جن کا تعلق اسرائیل سے نہیں لیکن انھیں اس لیے ٹارگٹ کیا جا رہا ہے کیونکہ انھوں نے اسرائیل کی حمایت کی ہے۔ کیا اس مہم سے پاکستان میں ان لوگوں کی نوکریوں کو خطرہ ہو سکتا ہے جو ایسے اداروں میں کام کر رہے ہیں جن کا بائیکاٹ کیا جا رہا ہے؟  محمد علی خان کا کہنا ہے کہ ’بے شک اس مہم میں کچھ ایسے برانڈز بھی شامل ہیں جن کا تعلق اسرائیل سے نہیں لیکن وہ اسرائیلی جارحیت کی حمایت کر رہے ہیں۔ جس سے یہ ثابت ہوتا ہے کہ وہ اس وقت اسرائیل کے ساتھ کھڑے ہیں۔ اور یہی وجہ ہے کہ ہم بطور مسلمان اور انسان اس وقت اسرائیل کے خلاف کھڑے ہیں۔‘


نواز شریف کی سزا کے خلاف اپیلیں بحال، عمران خان کی سائفر ٹرائل روکنے کی استدعا مسترد

اسلام آباد ہائیکورٹ نے العزیزیہ اور ایون فیلڈ ریفرنسز میں احتساب عدالت کی جانب سے سنائی گئی سزا کے خلاف اپیلیں بحال کر دی ہیں۔ دوسری طرف ہائیکورٹ کے چیف جسٹس عامر فاروق نے عمران خان کو شفاف ٹرائل کا حق دینے کی ہدایت کے ساتھ سائفر کیس سے متعلق درخواست نمٹا دی ہے۔ اسلام آباد ہائیکورٹ نے سابق وزیر اعظم عمران خان  کی سائفر کیس کا ٹرائل  روکنے کی درخواست مسترد کر دی ہے۔  ہائیکورٹ  کے چیف جسٹس عامر فاروق نے عمران خان  کو شفاف ٹرائل کا حق دینے کی ہدایت کے ساتھ درخواست نمٹا دی

ہے۔  اسلام آباد ہائی کورٹ نے سائفر کیس کا ٹرائل روکنے اور ضمانت سے متعلق سابق وزیر اعظم عمران خان کی درخواستوں پر فیصلہ محفوظ کر لیا ہے۔  اسلام آباد ہائیکورٹ نے العزیزیہ اور ایون فیلڈ ریفرنس میں احتساب عدالت کی جانب سے سنائی گئی سزا کے خلاف اپیل بحال کر دی ہے۔  اسلام آباد ہائیکورٹ نے العزیزیہ سٹیل ملز اور ایون فیلڈ ریفرنسز میں اپیلیں بحال کرنے کی نواز شریف کی درخواستوں پر فیصلہ محفوظ کر لیا ہے۔  انھوں نے کہا کہ ’ہم نے دونوں اپیلوں کے حقائق اور قانون کا مطالعہ کیا ہے۔ پہلے ایون فیلڈ کیس سے متعلق بتانا چاہتا ہوں، احتساب عدالت نے کیسز پر فیصلہ سنایا تو اس کے خلاف اپیلیں دائر کی گئیں۔ ریفرنسز واپس لینے کی گنجائش ٹرائل کے دوران موجود تھی، پاکستان کے قانون کے مطابق اگر فیصلے کے خلاف اپیل ایڈمٹ ہو جائے تو کیس واپس نہیں ہو سکتا۔‘ انھوں نے کہا کہ عمران خان کی مرضی سے ملاقات کے لیے کچھ لوگوں کے نام شامل اور نکالے گئے ہیں۔ ’دس وکلا کی عمران خان سے ملاقات کی اجازت دی گئی ہے۔ ہم نے ہفتے میں چھ دن ملاقات کا کہا تھا لیکن دو دن وکلا اور ایک فیملی کو دیا گیا ہے۔ ہماری استدعا ہے کہ عمران خان کی اہلیہ کو دو دن ملاقات کی اجازت دی جائے۔‘ اسلام آباد ہایی کورٹ کے جسٹس میاں گل حسن اورنگزیب نے سی ڈی اے میں تعینات ڈیپوٹیشن
افسر ممبر پلاننگ وسیم حیات باجوہ کی تبادلے کے خلاف درخواست پر سماعت کی۔ عدالت
نے الیکشن کمیشن کو ہدایت کی ہے کہ ٹرانسفر سے متعلق اپنے نوٹیفکیشن پر بلا امتیاز
عمل کرائیں،اگر آئندہ منگل تک الیکشن کمیشن کے حکم پر بلا امتیاز عمل نہ ہوا تو اس
کیس میں آرڈر معطل کر دیں گے، عدالت نے استفسار کیا ہے کہ الیکشن کمیشن نے اپنے
نوٹیفکیشن میں پولیس کا خاص طور پر لکھا ہے بتائیں اب تک کتنے ٹرانسفر ہوئے؟ نواز شریف کی نیب ریفرنسز میں سزا کے خلاف اپیلیں بحال کرنے کی درخواستوں پر بھی آج سماعت ہو گی۔ چیف جسٹس اسلام آباد ہائی کورٹ عامر فاروق اور جسٹس میاں گل حسن اورنگزیب درخواستوں پر سماعت کریں گے۔


Summary: اب تک تقریبا 145 ممالک، جن میں دنیا کی 75 فیصد آبادی بستی ہے، چین کے منصوبے میں شامل ہو چکے ہیں۔ اس منصوبے کا سب سے بڑا پراجیکٹ ’چین پاکستان اقتصادی راہداری‘ ہے جس کے تحت 60 ارب ڈالر کے ابتدائی تخمینے سے سڑکوں، ریلوے اور پائپ لائن کا ایک جال بننا تھا۔

معاشی ’گیم چینجر‘ یا قرض کا جال: پاکستان میں سی پیک سمیت جنوبی ایشیا میں چینی سرمایہ کاری کا مستقبل کیا ہے؟

چینی صدر شی جن پنگ کے منصوبے کے تحت اس قدیم راستے کی تعمیر نو جنوبی ایشیا کے غریب ممالک میں متعدد ٹرانسپورٹ منصوبوں سے جڑی تھی جس کے تحت چین نئے اتحادی بنا سکتا تھا۔ مغربی دنیا چین کی جانب سے اتنے بڑے پیمانے پر سرمایہ کاری کو شک کی نگاہ سے دیکھتی رہی ہے جسے خدشہ تھا کہ چین بندرگاہوں کا ایک ایسا سلسلہ قائم کر لے گا جو جنوبی چین سمندر، بحیرۂ عرب کے ذریعے اس کی بحریہ کو افریقہ تک رسائی حاصل کرنے میں مدد فراہم کرے گا۔ تاہم چین ان خدشات کو بے بنیاد قرار دیتا رہا ہے۔ اب تک تقریباً 145 ممالک، جن میں دنیا کی 75 فیصد آبادی بستی ہے، چین کے منصوبے میں شامل ہو چکے ہیں۔ اس منصوبے کا سب سے بڑا پراجیکٹ ’چین پاکستان اقتصادی راہداری‘ ہے جس کے تحت 60 ارب ڈالر کے ابتدائی تخمینے سے سڑکوں، ریلوے اور پائپ لائن کا ایک جال بننا تھا۔ آخرکار آئی ایم ایف نے جولائی میں تین ارب ڈالر کے ایک امدادی پیکج کی منظوری دی۔ لیکن پاکستان کا بیرونی قرضہ اب 300 ارب ڈالر تک جا پہنچا ہے جس کا ایک تہائی حصہ چین کو واجب الادا ہے۔ اس مشکل کا سامنا کرنے والا پاکستان واحد ملک نہیں۔ کامیابیوں اور ناکامیوں کے باوجود تجزیہ کاروں کا کہنا ہے کہ بی آر آئی کے تحت جو منصوبے بنے، وہ شاید بصورت دیگر نہیں بن سکتے تھے اور ان کی مدد سے بہت سے ممالک میں معاشی ترقی ممکن ہو سکے گی۔ کونسٹینٹائنو زیویئر کا کہنا ہے کہ چین کے بی آر آئی منصوبے نے جنوبی ایشیا میں ترقی کی بنیاد رکھی ہے جس کی وجہ سے انڈیا اور دیگر ممالک متبادل دھونڈنے پر مجبور ہوئے۔ ’یہ خطہ اب معاشی مقابلے کے لیے کھلا میدان ہے جہاں چین اور انڈیا کے علاوہ جاپان اور یورپی یونین جیسے کھلاڑی بھی موجود ہیں۔‘ گذشتہ سال جی سیون نے کم اور متوسط آمدن والے ممالک میں سرمایہ کاری بڑھانے کے ایک منصوبے کا اعلان کیا تھا۔ رواں ماہ جی ٹؤنٹی اجلاس میں انڈیا-مشرق وسطی-یورپ اقتصادی راہداری منصوبے کا اعلان کیا گیا جس کے ذریعے ایک تجارتی راہداری انڈیا کو متعدد مشرق وسطی ممالک اور یورپ سے جوڑے گی۔ امریکی صدر جو بائیڈن بھی اس منصوبے میں شامل ہیں جن کے مطابق ایسی اور تجارتی راہداریاں بھی مستقبل میں سامنے آئیں گی۔ کونسٹینٹائنو زیویئر کا کہنا ہے کہ چین اندرونی کھپت کے معاشی ماڈل پر منتقل ہو رہا ہے اور جنوبی ایشیا میں سرمایہ کاری کے لیے اس کے پاس زیادہ پیسہ نہیں ہے، اسی لیے خطے کے ممالک انڈیا، جاپان، امریکہ، یورپی یونین اور دیگر روایتی شراکت داروں کی جانب دیکھ رہے ہیں۔


Summary: انڈیا سمیت ایشیا، افریقہ اور لاطینی امریکہ کے بہت سے ممالک میں ڈیجیٹل لون ایپس کے ذریعے لوگوں کو پھانسنے، مالی طور پر قرض کے عوض بھاری سود پر وصولیاں کرنے، ان کی تذلیل کرنے اور بلیک میل کرنے کا ایک گھناونا کاروبار جاری ہے۔ انڈیا میں کم از کم 60 انڈین شہریوں نے ان کمپنیوں کی طرف سے بدسلوکی اور دھمکیوں کے بعد خود کشی کر لی ہے۔ بی بی سی کی خفیہ تحقیقات نے انڈیا اور چین میں اس گھناؤنے سکینڈل سے فائدہ اٹھانے والوں کو بے نقاب کیا ہے۔

لون ایپس، بلیک میلنگ اور خودکشیاں: ’اس پیغام نے مجھے پوری دنیا کے سامنے برہنہ کر دیا‘

ایشیا، افریقہ اور لاطینی امریکہ کے بہت سے ممالک میں ڈیجیٹل لون ایپس کے ذریعے لوگوں کو پھانسنے، مالی طور پر قرض کے عوض بھاری سود پر وصولیاں کرنے، ان کی تذلیل کرنے اور بلیک میل کرنے کا ایک گھناؤنا کاروبار جاری ہے۔ انڈیا میں کم از کم 60 انڈین شہریوں نےان کمپنیوں کی طرف سے بدسلوکی اور دھمکیوں کے بعد خود کشی کر لی ہے۔ بی بی سی کی خفیہ تحقیقات نے انڈیا اور چین میں اس گھناؤنے سکینڈل سے فائدہ اٹھانے والوں کو بے نقاب کیا ہے۔ وہ ایک عالمی سکینڈل کا شکار ہو چکی تھیں جس کی جڑیں کم از کم 14 ممالک میں پھیلی ہوئی ہیں۔ یہ ایک گھناؤنا کاروبار ہے جس میں لوگوں کی تذلیل کر کے اور بلیک میلنگ کے ذریعے منافع کمایا جا رہا ہے اور لوگوں کی زندگیاں برباد کی جا رہی ہیں۔ آن لائن بہت سی ایسی ایپس ہیں جو بغیر کسی تصدیق کے چند منٹوں میں قرض دینے کا دعویٰ کرتی ہیں۔ تمام ایپس بلیک میلنگ نہیں کرتیں لیکن کچھ ایسی بھی ہیں جو ڈاؤن لوڈ ہونے پر آپ کے فون میں موجود تمام کانٹیکٹس، تصاویر اور یہاں تک کہ شناختی کارڈ تک کی معلومات حاصل کر لیتی ہیں۔ یہ ایپس ان معلومات کو بعد ازاں آپ سے بھتہ یا وصولی کے لیے استعمال کرتی ہیں۔  ہمیں دنیا بھر سے اس قسم کی دھوکہ دہی اور بلیک میلنگ کے ثبوت ملے ہیں، لیکن بی بی سی کو علم ہوا کہ صرف انڈیا میں ہی کم از کم 60 افراد نے ان لون ایپس کمپنیوں کی جانب سے ہراساں کیے جانے کے بعد خودکشی کی ہے۔ ان خودکشیوں میں 50 فیصد سے زیادہ تلنگانہ اور آندھرا پردیش میں ہوئی ہیں۔ بی بی سی نے کئی مہینے ایسے شخص کی تلاش میں گزارے جو اس کاروبار کے بارے میں جانتا ہو۔ آخر کار ہم ایک نوجوان سے رابطہ کرنے میں کامیاب ہو گئے جس نے مختلف لون ایپس کے کال سینٹرز میں کلیکشن ایجنٹ کے طور پر کام کیا تھا۔ ہم نے اس رپورٹ میں لگائے گئے الزامات کو ’آسان لون‘ ایپ کمپنی، لیانگ تیان تیان اور پرشورام تاکوے کے سامنے رکھا جو اس وقت روپوش ہیں۔ لیکن نہ تو کمپنی نے جواب دیا اور نہ ہی ان دونوں افراد نے کوئی تبصرہ کیا۔ جب لی ژیانگ سے تبصرہ کرنے کے لیے کہا گیا تو انھوں نے بی بی سی کو بتایا کہ وہ اور ان کی کمپنی مقامی ضوابط کی پاسداری کرتے ہیں، انھوں نے کبھی بھی ایسی لون ایپس نہیں چلائی اور انھوں نے جیالیانگ کے ساتھ کام کرنا چھوڑ دیا ہے اور وہ صارفین کی ذاتی معلومات اور ڈیٹا نہ اکٹھا کرتے ہیں اور نہ ہی یا استعمال کرتے ہیں۔


اب اسلام آباد کہاں اٹھا کے لے جانا ہے؟ وسعت اللہ خان کا کالم

یہ تو سب جانتے ہیں کہ انڈیا کا دارالحکومت تاریخی دلی سے جڑا ایک سو گیارہ برس پرانا نئی دلی ہے، افغانستان کا دارالحکومت صدیوں سے آباد کابل ہے، تہران کی اپنی ایک طویل تاریخ ہے اور پاکستان کا چوتھا ہمسایہ چین جب کمیونسٹ نہیں تھا تب بھی بیجنگ مرکز تھا، آج بھی وہی دارلخلافہ ہے۔ مگر پاکستان کو آخر اپنی پیدائش کے گیارہویں برس میں ہی ایک نئے دارالحکومت کی کیوں ضرورت پڑ گئی جبکہ اس کے پاس پہلے سے بنا بنایا کراچی موجود تھا اور نئے دارالحکومت کے مستقبل کی ضروریات پوری کرنے کے لیے نارتھ ناظم آباد اور گڈاپ کی ٹاؤن پلاننگ بھی ہو چکی تھی۔ فیلڈ مارشل نے کیوں نہ سوچا کہ اس فیصلے سے ان کے آبائی صوبہ سرحد (خیبر پختونخوا) اور شمالی و وسطی پنجاب کی رسائی تو بڑھ جائے گی مگر سندھ، بلوچستان اور مشرقی پاکستان کے لوگوں کا کیا ہو گا۔ بلکہ ڈھاکہ سے کراچی کا دو ہزار ستر کلومیٹر کا فاصلہ شمال میں دارالحکومت منتقل ہونے کے بعد بڑھ کے تین ہزار سات سو کلومیٹر ہو جائے گا اور بنگالیوں کی نفسیاتی اجنبیت بھی سہہ چند ہو جائے گی۔ چنانچہ اس آدم بیزاری کا حل یہ نکالا گیا کہ دارالحکومت ہی اٹھا لو تاکہ عام آدمی وہاں تک رسائی سے پہلے اپنی جیب اور ارادہ دس بار ٹٹولے اور اگر پھٹے جوتوں سمیت گھس بھی آئے تو اس کی آواز شکر پڑیاں اور مارگلہ کے درمیان گونجتی رہ جائے اور اگر کوئی بددماغ سویلین کبھی پاور میں آ جائے تو اس کی سرکوبی کا مسلح تسلی بخش انتظام بھی شہرِ نو کے نکڑ پر ہی موجود ہو۔ جس کے پاس بھی پانچ سو بندے ہوتے اسلام آباد کا رخ کرتا۔ جو زیادہ دھمکاتا یا تشدد پر اتر آتا اس کی سن لی جاتی۔ جو شرافت سے پیش آتا اس کی سنی ان سنی ہو جاتی۔ جو نواح سے آن دھمکتا اس سے آدمیوں کی طرح بات چیت ہوتی۔ جو دور سے پاپیادہ آتا اس کو دھمکا کے یا قانون کے شکنجے میں کس کے طبیعت صاف کر دی جاتی۔ مگر وقت کے ساتھ ساتھ دباؤ بڑھتا چلا گیا۔ باقی پاکستان کی آبادی بھی جب اسلام آباد بنا تھا تو لگ بھگ پانچ کروڑ تھی، آج پچیس کروڑ ہے۔ چنانچہ اسلام آباد دی بیوٹی فل اب اسلام آباد دھرنا فل بن چکا ہے۔ اوپر سے شرپسند سوشل میڈیا بھی ہاتھ سے نکل چکا ہے۔ تریسٹھ برس پہلے اگر سب کو برابری سے حصہ مل جاتا تو شاید دارالحکومت جنوب سے اٹھا کے شمال میں لے جانے کی ضرورت بھی نہ ہوتی۔ آج  زیادہ گھمبیر حالات ہیں۔ چہار جانب رعایا ہاتھ پھیلائے کھڑی ہے۔ آپ کے پاس گھڑی ہے مگر وقت رعیت کے پاس ہے۔


دنیا کے 100 مقبول ریستورانوں میں شمار کراچی کی زاہد نہاری: ’ہم نے کبھی بھی معیار اور ذائقے پر سمجھوتہ نہیں کیا‘

کراچی کے ریستوراں زاہد نہاری کو اس کے پکوان کی مہارت کی وجہ سے بین الاقوامی سطح پر سراہا گیا ہے اور اس کا شمار دنیا کے سو مشہور ریستورانوں میں کیا گیا ہے۔   یورپی ملک کروشیا کی کمپنی ٹیسٹ ایٹلس نے سال 2024 کی فہرست برائے دنیا کے سو مشہور ریستوران جاری کی ہے جس میں پاکستان کے شہر کراچی کے ایک ریستوران ’زاہد نہاری‘ کو بھی شامل کیا گیا ہے۔ فہرست میں زاہد نہاری کا نمبر 89  واں ہے۔  بی بی سی اردو کو اپنے بیان میں ٹیسٹ ایٹلس نے بتایا کہ وہ یہ فہرست ریستوران کے قیام کی مدت، اعلیٰ عوامی درجہ بندی اور پکوان کی مقبولیت دیکھ کر بناتی ہے اور کراچی کا ریستوران زاہد نہاری اِن تمام معیارات پر پورا اترتا ہے۔ زاہد نہاری کی بنیاد 1980 میں صدر کی ایک دکان میں حاجی بخش الٰہی نے رکھی تھی جو تقسیم کے بعد انڈیا کے شہر دلی سے کراچی منتقل ہوگئے تھے۔ انھوں نے اس دکان کا نام اپنے بیٹے حاجی زاہد میاں کے نام پر رکھا۔   زاہد نہاری کی اب دو شاخیں ہیں۔ ایک ریستوران صدر میں ہی ہے جبکہ دوسری شاخ شہر کے مشہور بازار طارق روڈ پہ 2006 میں کھولی گئی۔ 43 سالوں سے جاری یہ کام اب حاجی بخش الہی کے پوتے ابوبکر اور عمار سنبھالتے ہیں۔  زاہد نہاری کے مالک ابوبکر نے بتایا کہ ’ہمارے دادا حاجی بخش الٰہی انڈیا میں دلی سے پاکستان آئے تھے۔ وہ اور ہمارے والد زاہد میاں اس کام کو جانتے بھی تھے اور انھوں نے اسی پر توجہ دے کر کام شروع کیا۔‘  عبیر حیدر نے اپنے دفتر کے ساتھیوں کے ساتھ زاہد نہاری سے کھانا کھانے کے بعد بی بی سی سے بات کرتے ہوئے کہا کہ ’یہاں پہ سروس بہت تیز ہوتی ہے۔ مہینے دو مہینے میں ایک آدھ چکر لگ جاتا ہے۔ میرے خیال میں ان کی کوالٹی برقرار رہتی ہے، کھانا بھی اچھا ہے، سروس بھی اچھی ہے، پیسے بھی مناسب ہوتے ہیں۔ میرے خیال میں یہ سو بہترین ریستورانوں میں آنے کے مستحق ہیں۔‘ شہریار خان اکثر اپنے دفتر کے ساتھیوں یا خاندان کے ساتھ زاہد نہاری آتے ہیں۔ وہ بتاتے ہیں کہ ’یہاں نہاری اور روٹی گرم گرم پیش کی جاتی ہے، یہ لذید بھی بہت ہے۔ زاہد نہاری کا ذائقہ سب سے منفرد ہے۔ آپ جب بھی یہاں آئیں گے آپ کو الگ ہی مزہ آئےگا۔ گھر کی نہاری میں وہ ذائقہ ہی نہیں آتا جو یہاں کی نہاری میں ہوتا ہے۔‘ کراچی جیسے شہر میں جہاں نہاری کی سینکڑوں دکانوں سمیت دیسی اور بدیسی پکوانوں کی بھرمار ہے وہاں نہاری جیسے روایتی ڈش کے ساتھ اپنی الگ پہچان بنانا کافی مشکل عمل ہے لیکن زاہد نہاری اپنے ذائقہ اور سروس کے معیار کی وجہ سے اپنی منفرد جگہ بنانے میں کامیاب رہا ہے۔


Summary: اگر یونیورسٹی کا قانون بھی لاگو ہو تو انھیں ایک طالب علم کی جان خطرے میں ڈالنے کے الزام میں دوبارہ  لیکچر دینے کی اجازت نہ دی جاتی۔ پڑھیے محمد حنیف کا کالم

’خرگوش، کتا، پنجابی۔۔۔ اینمیل فارم؟‘: محمد حنیف کا کالم

کبھی سوچا بھی نہیں تھا کہ یہ تین الفاظ ایک جملے میں استعمال کروں گا لیکن نگران وزیر اعظم نے کسی سوال کے جواب میں اپنے دبنگ لہجے میں فرمایا کہ کیا ہم قانون بنا دیں کہ بلوچستان میں خرگوش، کتا اور پنجابی کا قتل جائز ہے؟ وزیر اعظم نے فرمایا کہ انھیں اس جعلی ہمدردوں کے قبیلے سے شکایت ہے۔ اس جعلی قبیلے کے ایک ادنیٰ رکن کے طور پر میں وزیر اعظم کا دکھ سمجھتا ہوں اور عرض کرتا ہوں کہ عالی جاہ خرگوش اور کتے کا قتل صرف اس صورت میں جائز ہے جب خرگوش انتہائی بھوک کی حالت میں شکار کیا جائے اور کتا صرف اسی صورت میں جب وہ پاگل ہو جائے اور انسانوں کے لیے خطرہ بن جائے۔  اب پاکستان تو ظاہر ہے کہ ایک جعلی قبیلہ نہیں ہے، اور پاکستانی کم از کم اتنے سیانے تو ہیں کہ انھیں نگران وزیر اعظم سے کوئی گلہ نہیں ہے، ان کو نگران بنانے والوں سے ہو تو ہو لیکن اس بے شعور قوم کو بھی اتنا شعور ہے کہ وہ نگرانوں کو گلے کے قابل نہیں سمجھتے۔ پاکستان کو بھی نگران وزیراعظم سے کوئی گلہ نہیں ہے صرف یہ کہ وہ اپنے گیان لاہور کی یونیورسٹیوں میں پھیلانے پہنچ جاتے ہیں۔ ان کا خیال ہو گا کہ نوجوانوں کی قوم ہے اگر عمران خان کی دیوانی ہے تو میں نے تو عمران خان سے کہیں زیادہ کتابیں پڑھی ہیں۔ طلبا کے ساتھ ان کے پہلے ٹاکرے میں وہ اپنے آپ کو یورپی دانشور سمجھتے ہوئے ریڈ وائن اور سٹیک کو ریستوران میں پیش کرنے کی مثالیں دے رہے تھے۔ اس ہفتے میں وہ لاہور کی ایک بڑی یونیورسٹی میں ایک طالب علم کا نام چبا چبا کر (کیونکہ نام شیعہ تھا) اسے یاد کرا رہے تھے کہ اگر بلوچستان جاؤ گے تو مارے جاؤ گے۔ اگر یونیورسٹی کا قانون بھی لاگو ہو تو انھیں ایک طالب علم کی جان خطرے میں ڈالنے کے الزام میں دوبارہ  لیکچر دینے کی اجازت نہ دی جاتی اور اگر شہر لاہور کا کوئی قانون بنے تو ان کے ساتھ وہی سلوک کیا جاتا جو ہمارے کیلنڈر کے حساس مہینوں میں فسادی مولویوں کا شہر میں داخلہ بند کر کے کیا جاتا ہے۔  ہمدردوں کے جعلی قبیلے کو مخاطب کرتے ہوئے انھوں نے جارج آرویل کا طعنہ دیا کہ وہ تو لڑائی میں شامل ہو گیا تھا تم لوگ صرف کالم ہی لکھ رہے ہو۔ ساتھ اپنی قابلیت کا ثبوت دینے کے لیے اس کی دو کتابوں کا بھی نام لیا: 1984 اور اینیمل فارم۔  اگر یونیورسٹی والوں کی مجبوری ہے کہ نگران کا بھاشن ضرور سننا ہے تو شاید اس دفعہ کوئی طالبعلم بلوچستان میں مسنگ پرسنز کی بابت پوچھنے کی بجائے یہ سوال اٹھا دے کہ آپ جارج آرویل کی کتاب اینیمل فارم میں اپنے آپ کو کس کردار کے قریب پاتے ہیں۔


الیکشن التوا پر سینیٹ کی قرارداد: ’کچھ قوتیں پاکستان میں انتخابی عمل پر اثر انداز ہونا چاہتی ہیں‘

سینیٹر دلاور خان کی اس قرارداد پر چیئرمین سینیٹ نے ووٹنگ کروائی جس کے بعد اسے منظور کیا گیا۔  دو سینیٹرز نے ووٹنگ میں حصہ نہیں لیا۔ ان کا تعلق پاکستان تحریکِ انصاف اور پاکستان پیپلز پارٹی سے ہے۔ پاکستان مسلم لیگ ن سے تعلق رکھنے والے ایک ممبر سینیٹر افنان اللہ نے اس قرارداد کی مخالف کی۔  قرارداد کی حمایت کرنے والے سینیٹرز میں زیادہ تر کا تعلق یا تو کسی سیاسی جماعت سے نہیں ہے یا بلوچستان عوامی پارٹی سے ہے۔ پاکستان تحریکِ انصاف، پاکستان پیپلز پارٹی، پاکستان مسلم لیگ ن اور جماعت اسلامی سمیت بڑی سیاسی جماعتوں نے اس قرارداد سے لا تعلقی کا اظہار کیا ہے۔ ایسے میں سوال یہ ہے کہ سینیٹ کی اس قرارداد کی قانونی اور اخلاقی حیثیت کیا ہو گی۔ کیا الیکشن کمیشن آف پاکستان اس قرارداد کے متن پر جزوی یا مکمل طور پر کسی بھی طرح عمل کرنے کا پابند ہے؟  وکیل اور قانونی ماہر اسد رحیم نے بی بی سی سے بات کرتے ہوئے بتایا کہ سینیٹ کی طرف سے منظور کردہ قرارداد کی کوئی قانونی یا اخلاقی حیثیت نہیں ہے۔  پاکستان کی تمام بڑی سیاسی جماعتوں نے سینیٹ کی اس قرارداد کی مخالفت کی ہے۔ پاکستان تحریکِ انصاف نے اسے ’شرمناک‘ جبکہ ن لیگ، پاکستان پیپلز پارٹی، جماعتِ اسلامی اور دیگر جماعتوں نے اسے ’سازش‘ قرار دیا ہے۔  پیپلز پارٹی کی سینئر رہنما شیری رحمٰن نے کراچی میں ایک پریس کانفرنس کرتے ہوئے کہا کہ پیپلز پارٹی نے سینیٹ میں قرارداد کی حمایت نہیں کی اور ہمارا واضح موقف رہا ہے کہ ملک میں بر وقت الیکشن ہونے چاہئیں، ملک میں ہیجانی کی کیفیت نہیں پھیلانی چاہیے اور بے یقینی کی کیفیت نہیں ہونی چاہیے اور ہماری طرف سے ایسی کسی قراردار میں ہماری آواز شامل نہیں ہو گی۔ اگر تمام جماعتیں انتخابات کے التوا کے خلاف ہیں تو سوال یہ ہے کہ پھر کون ملک میں انتخابات ملتوی کروانا چاہتا ہے۔ صحافی اور تجزیہ نگار سلمان غنی کہتے ہیں کہ اس کے لیے پہلے یہ دیکھنا ضروری ہے کہ وہ سینیٹرز جو یہ قرارداد لائے ہیں یا اس کی حمایت کر رہے ہیں وہ کون ہیں۔  تاہم صحافی سلمان غنی سمجھتے ہیں کہ ’شر میں سے خیر کا پہلو یہ ہے کہ پاکستان کی تمام بڑی سیاسی قوتوں نے یکسوئی کا اظہار کرتے ہوئے وقت پر انتخابات کے انعقاد کی حمایت کی ہے۔‘ انھوں نے سوال اٹھایا کہ چند دن یا ماہ الیکشن ملتوی کرنے سے کیا پاکستان سے دہشت گردی ختم ہو جائے گی؟ تاہم سلمان غنی کہتے ہیں کہ سینیٹ کی قرارداد کا ایک مثبت پہلو یہ ہے کہ انتخابات ملتوی کرانے کی کوشش کا مائینڈ سیٹ ایک ماہ پہلے ہی سامنے آ گیا ہے۔


خیبر پختونخوا میں انتخابی مہم پر حملے: بعض امیدواروں کو محتاط رہنے کی ہدایت کے ساتھ تھریٹ الرٹ کیوں جاری ہوئے؟

پاکستان میں آٹھ فروری کے عام انتخابات سے قبل اب تک خیبر پختونخوا میں سیاسی رہنماؤں پر تین حملے ہو چکے ہیں جبکہ متعدد تھریٹ الرٹس میں سیاستدانوں کو انتخابی مہم کے دوران محتاط رہنے کا کہا گیا ہے۔  پاکستان کی سابقہ حکومت کے دور میں تحریک طالبان پاکستان (ٹی ٹی پی) سے مذاکرات بھی ہوئے تاہم اس دوران پُرتشدد واقعات ہونے پر شدت پسندوں کے خلاف محدود پیمانے پر آپریشنز شروع کیے گئے جس سے کشیدگی میں اضافہ ہوا اور مذاکرات بے نتیجہ رہے۔  اب پاکستان میں انتخابات کی تیاریاں جاری ہیں لیکن بعض علاقوں میں امن و امان کی صورتحال کی وجہ سے سیاستدان اور امیدوار کھل کر اپنی انتخابی مہم میں حصہ نہیں لے پا رہے۔ پاکستان میں خیبر پختونخوا اور بلوچستان میں اس وقت حالات زیادہ کشیدہ ہیں جس کی وجہ سے تھریٹ الرٹس جاری کیے گئے ہیں۔   یہ تھریٹ الرٹس جمعیت علما اسلام ف کے سربراہ مولانا فضل الرحمان، عوامی نینشل پارٹی کے سربراہ ایمل ولی خان اور مولانا فضل الرحمان کے بیٹے اسعد محمود کے بارے میں جاری کیے گئے ہیں۔ گذشتہ سال ستمبر میں چترال میں شدت پسندوں کے حملے کا تھریٹ الرٹ جاری کیا گیا تھا اور اس میں مکمل تفصیل بیان کی گئی تھی کہ شدت پسندوں کا ایک گروہ افغانستان کی جانب سے چترال کے چند مقامات پر حملہ کرسکتا ہے۔ اس الرٹ میں اس گروپ کے کمانڈروں کے نام تک درج کیے گئے تھے۔  حالیہ دنوں میں جب سے انتخابات کی تاریخ کا اعلان کیا گیا تو تین تھریٹ الرٹ سامنے آئے ہیں جن میں سے ایک میں خدشہ ظاہر کیا گیا کہ مولانا فضل الرحمان اور ایمل ولی خان پر حملہ ہو سکتا ہے۔ اس لیے وزارت داخلہ کی جانب سے مرکز اور تمام صوبوں میں حکام سے کہا گیا کہ دونوں رہنماؤں کو مکمل سکیورٹی فراہم کی جائے۔  اسی طرح وسط دسمبر میں بھی ایک تھریٹ الرٹ جاری کیا گیا تھا جس میں کہا گیا تھا کہ پندرہ سے بیس دہشت گرد ڈیرہ اسماعیل خان کے علاقے کھوئی بہارہ میں کہیں موجود ہیں اور یہ پولیس تھانوں پر حملے کر سکتے ہیں۔  سینیئر صحافی اور تجزیہ کار مشتاق یوسفزئی کا کہنا ہے کہ ماضی میں بھی اس طرح کے الرٹس جاری کیے گئے تھے لیکن اس مرتبہ صورتحال قدرے مختلف نظر آتی ہے۔  اگرچہ اس وقت علاقے میں حالات کشیدہ ہیں اور تھریٹ الرٹس بھی انھی کشیدہ حالات کی بنیاد پر جاری کیے جاتے ہیں تاہم سیاسی مبصرین یہ خدشہ ظاہر کرتے ہیں کہ شدت پسندوں کی کارروائیوں اور الرٹس کی بنیاد پر کہیں انتخابات کی تاریخ تو آگے نہیں بڑھا دی جائے گی۔  مستعفیٰ ہونے سے قبل نگراں وزیر داخلہ سرفراز بگٹی نے کہا تھا کہ الیکشن مہم کے دوران سیاستدانوں کے لیے سکیورٹی کے خطرات موجود ہیں۔ انھوں نے شوکت عزیز، بینظیر بھٹو اور ثنا اللہ زہری کی مثالیں دیتے ہوئے کہا تھا کہ ملک میں انتخابی مہم کے دوران سیاسی رہنماؤں پر حملوں کی ایک تاریخ ہے۔


’ایک چارج میں 1200 کلومیٹر‘: ٹویوٹا کا حیرت انگیز دعویٰ کیا الیکٹرک کار کی بیٹری کا مسئلہ حل کر دے گا؟

ٹویوٹا کمپنی نے دعویٰ کیا تھا کہ وہ جلد ہی الیکٹرک کاروں کے لیے ایسی بیٹری بنانے کے قابل ہو جائے گی جس کی مدد سے الیکٹرک کار 1200 کلومیٹر سے زائد کا فاصلہ طے کر سکے گی۔ یہی نہیں بلکہ یہ بیٹری صرف دس منٹ میں ری چارج ہو جائے گی۔ ٹوکیو میں یہ اعلان کرتے ہوئے ٹویوٹا کمپنی کے سربراہ کوجی ساتو نے کہا تھا کہ یہ نہ صرف الیکٹرک کاروں کی صنعت بلکہ آٹوموبائل انڈسٹری کے لیے بھی ایک انقلابی ایجاد ہے۔ کوجی ساتو نے کہا تھا کہ یہ نئی بیٹری کار مینوفیکچرنگ انڈسٹری کو ایک نئے مستقبل کی طرف لے جائے گی۔ تو اس ہفتے ہم یہ جاننے کی کوشش کریں گے کہ کیا ٹویوٹا نے الیکٹرک کار کی بیٹری کا مسئلہ واقعتاً حل کر دیا ہے؟ وہ کہتے ہیں کہ ’توانائی کی زیادہ مقدار کو سالڈ سٹیٹ بیٹریوں میں ذخیرہ کیا جا سکتا ہے۔ اس سے گاڑی کی ڈرائیونگ رینج ایک ہی چارج پر دو سے تین گنا بڑھ جائے گی۔ اس کے استعمال سے یہ کار ایک ہی چارج پر ایک ہزار کلومیٹر سے زیادہ کا فاصلہ طے کر سکے گی۔ یہ کوئی خواب نہیں ہے۔ یہ بہت سے سائنسدانوں اور ٹویوٹا جیسی کمپنیوں کا اندازہ ہے۔‘ وہ کہتے ہیں کہ ’اس وقت وہ پریئس کو ایک ایسی کار کے طور پر دیکھ رہے تھے جو صفر کاربن کے اخراج والی کار مارکیٹ کے لیے راہ ہموار کرے گی۔ اس کار میں انھوں نے الیکٹرک کار کے لیے جو بھی جدید ٹیکنالوجی دستیاب تھی استعمال کی گئی تھی۔ اس کے ساتھ ساتھ اس میں پیٹرول پر چلنے والی موٹر بھی تھی۔ بعد میں ٹویوٹا نے پلگ ان ہائبرڈ اور الیکٹرک کاروں میں سرمایہ کاری شروع کی۔‘ جیف لیکر نے کہا کہ میرے خیال میں اوسطاً امریکی ڈرائیور روزانہ چالیس سے پچاس میل ڈرائیو کرتا ہے۔ جس کے لیے موجودہ الیکٹرک گاڑیوں کی رینج کافی زیادہ ہے لیکن ان کا خیال ہے کہ اگر انھیں زیادہ فاصلہ طے کرنا پڑے تو چارجنگ کا مسئلہ ہو سکتا ہے۔ ان بیٹریوں پر چلنے والی گاڑی ایک بار چارج ہونے کے بعد زیادہ فاصلہ طے کر سکے گی لیکن مسئلہ یہ ہے کہ انھیں ٹویوٹا کی کچھ الیکٹرک گاڑیوں میں استعمال ہونے میں کم از کم چار سال مزید لگیں گے۔ دوسرا مسئلہ یہ ہے کہ اس میں لیتھیم بھی استعمال ہوتا ہے جس کی پیداوار ماحول کے لیے ٹھیک نہیں ہے۔ اس کے ساتھ ساتھ دنیا میں موجودہ کشیدگی کی وجہ سے اس کی سپلائی میں بھی رکاوٹیں ہیں۔


’دی بامبے پینٹنگولر‘ ٹورنامنٹ: جب کرکٹ ٹیمیں ہندو، مسلمان اور پارسی ہوا کرتی تھیں

کرکٹ برصغیر کا نہ صرف مقبول ترین کھیل ہے بلکہ شائقین اس کے لیے بہت جوش و خروش اور جنون رکھتے ہیں۔ یہی نہیں بلکہ انڈیا میں کرکٹ کی تاریخ بھی بہت دلچسپ ہے۔ اگر ایک طرف انڈیا اور پاکستان دونوں کا قومی کھیل ہاکی ہے وہیں کرکٹ کی جڑیں بھی یہاں بہت گہری ہیں۔ اس کھیل کے پس منظر میں کئی کہانیاں ہیں، جن سے تاریخ کی کئی تہوں کو سمجھنے میں مدد مل سکتی ہے۔ کرکٹ کی تاریخ کا ایک پہلو یہ بھی ہے کہ ہندوستان میں کرکٹ کے ایسے مقابلے ہوتے تھے، جن میں ٹیمیں ریاستوں یا علاقوں کی بنیاد پر نہیں بلکہ مذاہب کی بنیاد پر بنتی تھیں۔ ہندو ٹیم کا مقابلہ مسلمانوں سے، مسلم ٹیم کا پارسیوں سے اور ہندو ٹیم کا پارسیوں سے مقابلہ۔ یہ مقابلے کئی سال تک جاری رہے۔ تماشائیوں کا ایک بڑا ہجوم اسے دیکھنے آیا کرتا تھا۔ اس وقت کے میڈیا نے بھی اپنے اخبارات میں ان مقابلوں کو اچھی جگہ دی۔ اس وقت، یہ ہندوستان میں پارسی برادری تھی جس نے سب سے پہلے کرکٹ کو اپنایا۔ 1848 میں پارسی برادری نے اورینٹل کرکٹ کلب کا آغاز کیا۔ اس کے بعد پارسی برادری نے کئی دوسرے کرکٹ کلب بھی کھولے۔ سنہ 1889-90 میں انگلینڈ کے جی ایف ورنن کی کپتانی میں ہندوستان آنے والی ٹیم کو پارسی برادری کی ٹیم نے 4 وکٹوں سے شکست دی۔ یہ کسی بھی ہندوستانی کرکٹ ٹیم کے لیے بہت بڑی جیت تھی۔ کوشک لکھتے ہیں کہ اس وقت ہندوستان میں مختلف کمیونٹیز کے درمیان مقابلے کے جذبے کی وجہ سے کرکٹ ترقی کر رہی تھی۔ کوشک نے مشہور مؤرخ گیانیندر پانڈے کا حوالہ دیتے ہوئے لکھا ہے کہ 1920 کی دہائی سے پہلے، ہندوستان کو مختلف برادریوں کے ایک گروپ کے طور پر دیکھا جاتا تھا، جس کے فریم ورک میں ’دی بامبے پینٹنگولر‘ جیسے ٹورنامنٹ فٹ ہوتے ہیں۔ ہندوستان کا یہ نظریہ 1920 کی دہائی میں بدلنا شروع ہوا۔ اب ہندوستان کو لوگوں کے ایک گروپ کے طور پر دیکھا جاتا تھا۔ کوشک لکھتے ہیں، ’ٹورنامنٹ نے ایک قوم کے طور پر ابھرتے ہوئے ہندوستان میں مذہب کی بنیاد پر ٹیم مقابلوں کی ضرورت کے بارے میں ایک بحث کو جنم دیا۔‘ ’بحث میں دو دھڑے تھے، جن میں سے ایک کا کہنا تھا کہ یہ مقابلہ کرکٹ کے ذریعے کمیونٹیز کو ایک دوسرے کے قریب لانے کی کوشش ہے۔‘ اس قدم کا پٹیالہ کی شاہی ریاست نے بھی خیر مقدم کیا۔ پٹیالہ ریاست نے یہ بھی اعلان کیا کہ ان کا کوئی بھی کھلاڑی فرقہ وارانہ بنیادوں پر کھیلے جانے والے میچوں میں حصہ نہیں لے گا۔ ’لیکن اس کوشش کی کامیابی کا اندازہ اس بات سے لگایا جا سکتا ہے کہ 1946 میں پینٹنگولر ٹورنامنٹ کے اختتام کے بعد بھی لوگوں میں رنجی ٹرافی کے لیے کوئی خاص جوش و خروش نہیں دیکھا گیا۔‘